text:
Mál er ein samskiftismiðil, og uttan at tingini eru klárt sundurgreinað, vilja ting fyrikoma eins, sum annars eiga at vera sundurskild, og greiður greinarmunur at vera gjørdur á teimum.
Praktiski týdningurin av hesum er til dømis mangastaðni í brøvum Paulusar, har hann viðger djúpar spurningar, ja umtalar tvey og upp til trý ting í senn, har orðini mangan hava hvør sítt kyn, og hann stundum eini fýra vers seinni trívur í aftur okkurt sum hann segði áður. Tá er gott at kunna brúka hvørjir (kallkyn), hvørjar (kvennkyn), ella hvørt (hvørkikyn), í staðinfyri at siga “sum”, sum letur lesaran púra í iva um hann tosar um orðið (tað), ella um Jesus (hann). Um ein tá ikki eisini annars hevur greiðan greinarmun á endingunum í bendingarkervinum, so má ein annaðhvørt greiða frá við eyka orðum, ella lata alt yvir til gitingar hjá lesaranum, hvat ein tosar um. Í Heilagu Bíbliuni kann hvørki av hesum góðtakast.
Tá ið enska King James Bíblian varð skrivað í 1611, sóu teir við Guðs náði neyðugleikan av at innføra ting inn í málið, sum annars vórðu ikki nýtt í talumálinum. Til dømis kann nevnast thou (tú), ye (tit) og you (tykkum), sum ikki varð vanliga nýtt í talumálinum annars, og sæst ikki í fororðinum til KJB, og varð eiheldur serliga nógv nýtt í samtíðarskriving. KJB týðararnir gravaðu djúpt í ensku málsligu moldina og innførdu hetta fyri at kunna fult umboða grikska tekstin, sum hevur hesa sundurgreining.
Í Matthæus 23:37 stendur í King James Bíbliuni: “O Jerusalem, Jerusalem, thou that killest the prophets, and stonest them which are sent unto thee, ..”
Føroyskar bíbliur hava sagt: “O Jerusalem, Jerusalem, tú, sum drepur profetarnar, og steinar teir sum eru sendir til tín, ..”
Hvør er munurin?
Jú, munurin er tann, at enski lesarin (og hoyrarin!), sum sær killest og stonest skilur, at hóast Jesus tosar um Jerusalem, so nýtir hann ikki 3. persón, sum tá hevði verið killeth og stoneth, – sum um tað skuldi havt verið býurin, sum hevði gjørt hesi tingini við prophetarnar, men at hann faktiskt tosar um Jerusalem í 2. persóni, altso um fólkið sum har búði, sum vóru tey, sum drópu prophetarnar. “Tú, sum drepur” lýsir hetta ikki nóg væl, tí føroyski lesarin gevur enn býnum skyldina, ikki fólkinum persónliga, hóast har stendur “tú”. At hann nýtir 2. persón, verður altso ikki nóg sjónligt, tá ið eingin munur er á endingunum á sagnorðum í 2. og 3. persóni.
Í Føroysku King James er týdningurin fullkomiliga rætt endurgivin, einaferð fyri allar, tí har stendur: O Jerusalem, Jerusalem, tú sum drepurt prophetarnar, og steinart teir sum eru sendir til tín, ..
T’ið í endanum á sagnorðunum letur ongan iva vera um, at Jesus tosar um fólkið í Jerusalem, hóast hann nýtur navnið á býnum Jerusalem.
.. og henda regla verður fylgd allan vegin ígjøgnum Heilagu Bíbliuna.
Hallelujah!!! Tað letur seg altso gera at fáa eina Føroyska King James Bíbliu í síni fullastu fylling.
Og kom so ikki og sig, at tú ikki skilur tað. Eg trúgvi so ikki, at tú ert býttur, sjálvt um kanska djevlinum hevur eydnast at billað tær inn eina slíka andskræmiliga lygn.
Tað er alneyðugt at tað er ein munur á endingunum í øllum føllunum. Trupulleikin í føroyskum er at so mong sagnorð hava líka ending í 2. og 3. persóni; til dømis: tú kemur, hann kemur; tú steinar, han steinar. Í gomlum enskum eitur hetta thou comest, he cometh, thou stonest, he stoneth. Hetta er heilt gjøgnumført í øllum sagnorðum, bæði í nútíð og tátíð, og tí er ongantíð nakar ivi í hvønn ella hvat talað verður um. Fyrsti persónur eintal er so altíð ein annar háttur, tann einklasti, I come, I stone. Gail Riplinger greiðir frá í bók síni “In Awe of thy Word”, at tað er munur á øllum endingunum í grikskum. Í føroysku King James verður munurin heilt gjøgnumførdur, sum annars sæst í sagnorðum so sum: tú kanst, hann kann; tú fert, hann fer. Hetta verður so ført yvir á øll sagnorð, so at tað eitur tú kemurt, hann kemur; tú steinart, hann steinar.
T’ið í endanum á teimum sagnorðunum sum longu hava t í endanum er komið frá t’num í “tú”, sum eisini definerar 2. persón. Í gomlu málunum hevur hetta verið meira útførligt enn tað er í dag; til dømis sæst hetta heilt klárt í týskum og fronskum. Hjá eyðmjúka bíbliulesaranum ger hetta hvørki til ella frá; ja, tað er betri um nakað er, tí tað skilur Guðs orð heilt frá svassinum. Verri er við hinum stolta og við spottaranum. Teimum taka vit okkum ikki av, uttan at vit biðja fyri teimum sum tala ilt um okkum og forfylgja okkum osfr.
So tað eitur altso tú hevurt. Hetta er ikki bert ein luftkastella, tí í grannamáli okkara fyri norðan eitur hetta “hefurðu”, altso “hevurtú”, samansett, sum so hevði verðið hevurt tú, um tað fór sundur. Jamen, hvaðan er t’ið annars komið í t.d. “fórt tú”, uttan frá t’num í tú’inum, sum stendur aftanfyri? So at eg sigi við miklum dirvi, at eg gevi øllum sagnorðunum í 2. persóni eintal eitt t í endan. So verða loksins eingi hol í føroyska bendingarkervinum, og tað kann loksins brúkast til tað, tað altíð skuldi brúkast til, nevniliga at vísa fullkomiliga greitt hvat man tosar um, og hvat ikki. Og Heilaga Bíblian skal ikki vera opin fyri gitingum og bronglanum, einum slíkum sjálvum sær til oyðileggingar (sí II. Pætursbræv. 3:16).
Eitt hálvt bendingarkervi dugir ikki til nakaðsumhelst; tað má vera gjøgnumført heilt, og tað trúgvi eg tað hevur verið í gomlum føroyskum. Við at gera mun á bókstavliga øllum sagnorðum í 2. og 3 persóni kann føroyskt eisini umboða klassisku málini. Guð havi lov, – eisini fyri talu og skrivifrælsi, – so leingi tað varar…
Altso, hvat billar hasin Sjúrður sær inn? Hvør heldur hann seg vera at broyta føroyska málið soleiðis? Hetta kemur valla at broyta føroyska málið, og um tað nú skuldi tað, so hevði hetta ikki verið til hins verra, men til hins betra. Mál Bíbliunnar skal so vera í lagi; og hon er øll mín umsorgan, gleði og ást.
Ja, Bíblian Halga og eg havi lagt saman ástum.
Punktum.
Undarligt?
Sig hvat tú vilt! Harmar ikki meg.
His mouth is most sweet: yea, he is altogether lovely. This is my beloved, and this is my friend, O daughters of Jerusalem.
( Song of Solomon. 5:16 )


c: text/html

text:
Ari av Rana
13.04.2018 - 14:10
Hagstova Føroya boðar frá, at fyrsta ársfjórðing vóru brúkaraprísirnir 0,9 prosent hægri enn sama ársfjórðing í fjør. Hetta er nakað minni vøkstur enn fjórða ársfjórðing í fjør, tá árligi prísvøksturin var 1,0 prosent.
Seinasta árið eru prísirnir farnir upp í øllum høvuðsbólkum uttan frítíð og mentan og samskifti. Mesti prísvøkstur hevur verið í nýtslubólkinum ymiskar vørur og tænastur, 3,1 prosent, og eru tað gjøld fyri fíggjartænastur, sum eiga meginpartin av hesum vøkstri. Rúsdrekka og tubbak er farið 2,0 prosent upp, hotell og matveitarar 1,5 prosent og býlisprísirnir 1,4 prosent.
Matvøruprísirnir samanlagt eru farnir 0,4 prosent upp seinasta árið. Mestu broytingarnar eru, at kjøt og fiskur er vorðið dýrari, og grønmeti er vorðið bíligari.
Príslækkingin í nýtslubólkinum frítíð og mentan var 0,6 prosent og í bólkinum samskifti 0,3 prosent.
Lítil broyting seinasta ársfjórðingin
Tað hava ikki verið stórar prísbroytingar seinasta ársfjórðingin, og samanlagt hækkaði brúkaraprístalið 0,2 prosent frá fjórða ársfjórðingi í fjør til fyrsta ársfjórðing í ár.
Mesti prísvøkstur var í bólkinum býli. Og mesta príslækking í bólkinum klædnavørur og fótbúnaður. Matvøruprísirnir vóru óbroyttir seinasta ársfjórðing.
Brúkaraprístalið fyrsta ársfjórðing var 118,6 samanborið við 118,4 fjórða ársfjórðing í fjør. Fyri einum árið síðan, fyrsta ársfjórðing í fjør, var brúkaraprístalið 117,5.
(Mynd: Hagstova Føroya)
(Mynd: Hagstova Føroya)

robotstxt: allowed

filter: keep


text:
SØLUTORG
-
Íbúð á Berjabrekku til sølu (9)Íbúð nr. 98, Berjabrekka 71, 100 Tórshavn matr. nr. 1464d Tórshavn verður við hesum lýst til sølu. Sambært tingblaðnum er víddin 39m2. Íbúðin er innrættað v/ køki og stovu út í eitt, wc v/brúsu og einum kamari og gongd. Íbúðin er virðismett til kr. 1.150.000,00 Avrit av virðismetingini, viðtøkum og treytir, krøv, skyldur og tiltøk fæst við at venda sær til okkara. Áhugaði kunnu venda sær til sigrid@advokatvirkid ella á tlf. 312171. S
-
Grundstykki í Tórshavn til sølu (2)Vegna Føroya Skiftirætt verður útgrivnað grundstykkið matr. nr. 1228g, Hjaltarók 8, 100 Tórshavn við hesum lýst til sølu. Sambært tingblaðnum er víddin 402m2. Grundstykkið liggur serstakliga væl fyri við góðum útsýni yvir býin og Nólsoyarfjørð. Vegleiðandi prísuppskot er kr. 1.450.000,00. Áhugaði kunnu venda sær til. ADVOKATVIRKIÐ Skansavegur 1, Postsmoga 85, 110 Tórshavn Tlf. 31 21 71 – teldupostur: pall@advokatvirkid.fo -
-
Sethús í Vestmanna til sølu (1)Vegna Føroya Skiftirætt verður sethúsaognin matr. nr. 205ae, Bøgøta 3, 350 Vestmanna við hesum lýst til sølu. Fleiri myndir av húsunum og húsaskoðan eru at síggja á ogn.fo. Prísuppskot kr. 1.000.000,00. Boðið er kr. 700.000,00. Áhugaði kunnu venda sær til sigrid@advokatvirkid.fo ella á tlf. 312171.
-
Hús í Vestmanna til sølu (1)Vegna Føroya Skiftirætt verður ognin matr. nr. 166, Toftavegur 30, Vestmanna við hesum lýst til sølu. Grundøkið er sambært tingblaðnum 446 m2 til víddar. Húsaskoðan og virðismeting eru tøkar. Fleiri myndir av ognini eru at síggja á ogn.fo. Ognin er virðismett til kr. 1.400.000,00. Boðið er kr. 1.100.000,00. Áhugaði kunnu venda sær til sigrid@advokatvirkid.fo ella á tlf. 312171
-
HANS J. GLERFOSS MÁLNINGUR (1)Málningurin er 89 x 113 cm. Málningurin hevur heitið "Tá 9 fólk rýmdu av Skarði 26. januar 1919" Boð undir 50.000 kr. hava ikki áhuga. Skrivið til sigmund@advokatvirkid.fo


text:
Áhugaverdur málningur komin til Dímunar
23. juni 2013
Fríggjadagin kom, uml. 90 ára gamli, málningurin av Guðruni, Blindabónda og dóttrini Helenu, út til Dímunar.
Á málninginum síggjast bóndahjúnini Janus Johannesen og Guðrun Johannesen, f. Anthoniussen saman við eini dóttur teirra Helenu.
Um tey er hetta at siga:
Janus, Jens Johannesen f. 1862, d. 1918, festi oynna eftir pápa sín Óla Jákup, ”Gamlibóndi” nevndur, í 1887.
Hansara lívssøga bleiv sermerkt; tvær konur og átta børn doyði frá honum, áðrenn hann sjálvur doyði í einari vanlukku í bjørgunum. Eftir hann sat tann triðja kona hansara Guðrun, fimm døtrar og tann sætta á veg.
40 ára gamal fór sjónin at bila, og aftaná nøkur fá ár gjørdist hann heilt blindur. Eftir hetta bleiv hann róptur ”Blindibóndi”
Janus var dugnaligur bóndi og í hansara tíð var nógv fingið av skafti. Sjálvt eftir at sjónin fór at bila helt hann áfram, líka til hann fall í bjørgunum vestanfyri á oynni.
Guðrun, Anna Guðrun Jakobina Anthoniussen f. 1880, d. 1954, var úr Tøvuni í Húsavík. Hon giftist við Janus í 1905. Tey fingu 6 børn saman
Aftaná at Janus var farin, giftist Guðrun uppaftur við Hendrik Hendriksen, niðri í Búð, í Skúgvi.
Eftir nøkur fá ár saman á Dímun fluttu tey til Skúvoyar at búgva. Tá hevði Óla Jákup, sonur Janus, yvirtikið garðin. Guðrun og Hendrik fingu tvey børn saman
Helena, Helena Letara Jensen f. 1915, d. 1986, var næstyngsta dóttur hjá Janusi og Guðrun. Hon búði niðri tað mesta av lívinum. Hon var ógift.
Um málningin er at siga at hann er málaður av Kristin í Geil. Allarhelst er hann málaður eftir at Janus er deyður, møguligani í 20num. Tað tykist sum málarin hevur havt tvær fotomyndir at mála eftir, eina av Guðrun og Helenu og eina av Janusi.
Guðrun hevur havt málningin hjá sær í Skúgvi, og er hann farin í arv eftir hana. Fyrst í 70num hevur Sparikassin keypt hann, men longu í '76 keypir ommusonur Guðrun, Hans Mannbjørn Tórarenni hann aftur, og kemur málningurin tá aftur til Skúvoyar at verða.
Dóttur Hans Mannbjørn, Àsbjørg Skorastein hevur so sett seg í samband við okkum og bjóða okkum málningin, við tí í huga at hann umboðar ein part av søguni her á oynni.
Hetta eru vit sera fegin um, tí hetta hevur høgt virði fyri okkum og oynna. Vit takka Ásbjørg og manninum Sigurdur fyri teirra umhugsni.
« Aftur


text:
Vit skipa fyri filmskapping! Vinnandi filmurin eggjar okkum, ungum sum gomlum, við ítøkiligum hugskotum, til at endurnýta meira pappír og papp.
Filmurin verður sendur í “Gevið gætur”-sendingum í KvF.
Vinningur er 25.000 kr. og øll kunnu luttaka.
Les nærri um kappingina og hvørji krøv vit seta til filmin her.
Kunnandi fundur um kappingina verður í Posthúskjallaranum mikudagin 27. juni 2018, kl. 19.
Filmskappingin verður fíggjað av Smásamfelagsbólkinum undir Norðurlendska ráðharraráðnum, IRF og Tórshavnar kommunu.
Umhvørvisstovan hevur tikið stig til og fyriskipar kappingina. Klippfisk hevur veitt ráðgeving.
Um tú hevur spurningar ella viðmerkingar er tú vælkomin at ringja til Umhvørvisstovuna, telefon 342400, ella at senda okkum ein teldupost us@us.fo« Aftur
Nýggj topografisk føroyakort
16-10-2018
Tvær vikur til filmskappingin endar…
17-09-2018
Saman rudda vit Føroyar – leygardag…
07-09-2018
Orkugoymsla frágreiðingar
28-08-2018
Føroyar vertur fyri fyri norðurlend…
27-08-2018
Nýggj orkukanning mælir til sól og …
23-08-2018
Filmskapping um endurnýtslu...nú næ…
23-08-2018
Pussa silvur
27-07-2018
Loyvi til elframleiðslu úr vindorku…
18-07-2018
Reinsiverkið hjá LSH nýggja umhvørv…
11-07-2018


text:
Starvsmannafelagið lýsir samhugaverkfall við Føroya Pedagogfelag í 24 tímar, frá mánamorgni 15. januar kl. 7.00 til týsmorgun 16. januar kl. 7.00.
Allir limir í Starvsmannafelagnum, sum arbeiða undir teimum báðum sáttmálunum, sum Starvsmannafelagið hevur við Kommunala Arbeiðsgevarafelagið, skulu í samhugaverkfall.
Hetta merkir øll, sum arbeiða hjá kommununum kring landið, tey, sum arbeiða hjá kommunalum felagsskapum og tey í kommunalu dagrøktini.
Hjá kommununum verða undantøk givin í tann mun siðvenja og grundarlag er fyri hesum.
14 arbeiðspláss hjá landinum
Fyri tey, sum arbeiða undir sáttmálanum við Fíggjarmálaráðið er samhugaverkfallið galdandi fyri 14 arbeiðspláss.
Hesi arbeiðspláss eru:
Almannamálaráðið (bert aðalráðið sjálvt)
Almannaverkið (bert aðalráðið sjálvt)
Dugni
Fíggjarmálaráðið (bert aðalráðið sjálvt)
Fiskimálaráðið (bert aðalráðið sjálvt)
Heilsu- og Innlendismálaráðið (bert aðalráðið sjálvt)
Heilsufrøðiliga Starvsstova – bert eftirlitisfólkini
Løgmansskrivstovan (bert aðalráðið sjálvt)
Føroya Løgting
Mentamálaráðið (bert aðalráðið sjálvt)
Samferðslumálaráðið (bert aðalráðið sjálvt)
Skúlin á Trøðni
Strandferðslan – bert siglandi fólki
Uttanríkis- og Vinnumálaráðið (bert aðalráðið sjálvt)
Tilsamans 21 fakfeløg við sáttmálum við tað almenna hava lýst 24 tíma samhugaverkfall fyri teirra limir.
Umboð fyri feløgini vóru í Tinganesi á miðdegi í dag, har tey handaðu fráboðanirnar um samhugaverkfall.
Um tú veitst okkurt, sum VP ikki veit - skriva so til vp@vp.fo


text:
Ingi Samuelsen
04.12.2017 - 08:43
Í gjár var fyrsti sunnudagur í advent, og fólk, ið koyrdu eftir ella nærhendis Oyrasundsbrúnni kundu í hesum sambandi uppliva heimsins størsta adventskrans.
Tá var fyrsta ljósið tendrað á einum av teimum fýra tornunum, ið halda brúnni uppi.
Eigarin av brúnni, Øresunds Konsortiet, hevur fyrr valt at tendra neyðljósini á tokdekkinum, so at brúgvin hevur virkað sum ein átta kilometra long ljósketa yvir Oyrasund. Men í ár verða hesi neyðljósini skift út, og sostatt verður hesin siður brotin.
Í staðin er avgerð tikin um at seta ljós á toppin av tornunum, sum komandi sunnudagarnir skulu virka sum adventsljós.
- Serligar lampur eru settar upp á toppin, sum lýsa oman eftir tornunum. Floghavnin í Kastrup er nærhendis, so vit hava stillað lampurnar soleiðis, at tær ikki órógva flogferðsluna, verður sagt í tíðindaskrivi frá brúnni.
Fyrsta ljósið varð tendrað í gjár, og tey verða tendrað millum klokkan 15 og 09 hvønn dag fram til nýggjársaftan.
Talan er um Led-ljós, ið ikki brúka eins nógvan streym, og tey jólaljós, sum higartil eru brúkt á brúnni, verður sagt í tíðindaskrivinum.
Tornini á Oyrasundsbrúnni eru 203,5 metrar høg. Hvørt torn hevur 14 Led-spots.


text:
Sandoyar Kunningarstova
UM OKKUM
Sandoyar Kunningarstova kunnar føroyskum og útlendskum ferðandi í Sandoyar Sýslu.
Vit halda til á kaiini í Skopun og umboða Sandoynna, Skúvoynna og St. Dímun.
Vit samskipa túrar, tiltøk, starvsfólkaferðir, gongutúrar, barnavinarligar ævintýrtúrar, síging, bátatúrar, fiskitúrar og mangt annað. Vit hjálpa tær eisini at bíleggja gisting t.d. summarhús, ból og bita ella tjalding.
Vit vilja fegin gera ferðavinnuna til eina burðardygga vinnu í Sandoyar Sýslu, og arbeiða tí í samstarvi við eldsálir, íverksetarar, veitarar og kommunur í okkara øki. Vit vilja fegin bjóða ferðafólkum vælkomnum í okkara øki, samstundis sum tey ið búgva her trívast enn betri, tí vit skipa fyri áhugaverdum tiltøkum.
Vit vita, at Sandoyar Sýsla er nakað fyri seg – og fyri teg!
Tú finnur okkum her:
Skopunarvegur 1, 240 Skopun
Tlf. 222 078
AVGREIÐSLUTÍÐIR frá 1. septembur – 1. novembur
Avgreiðsla: Mánadag, hósdag og fríggjadag 10.30 – 16.00
Týsdag og mikudag bert eftir avtalu.
Telefontíð: Mánadag, hósdag og fríggjadag 10.30 – 12.30
Týsdag millum 10.30 og 11.30.
AVGREIÐSLUTÍÐIR um summarið
Avgreiðsla: Mánadag – fríggjadag 10.30 – 16.00
Telefontíð: Mánadag – fríggjadag 10.30 – 14.00


text:
- Tíðindi, mentan og ítróttur
Nýggj rundkoyring í Havn
Havnin fær eina rundkoyring afturat í september. Hon verður á vegamótinum Landavegur, Íslandsvegur og Heygsvegur.
Kinabrekkan á Landavegnum, sum er umvæld, verður asfalterað fyri ólavsøku, upplýsir kommunan á heimasíðuni.
Arbeiðið at umvæla Kinabrekkuna gjørdist nógv størri enn ætlað, tí nógvar leiðingar eru lagdar í vegin, millum annað fjarhitaleiðing.
Arbeiðið hevur í veruleikanum gingið væl, hóast fólk kanska ótolnast. Men tíðarætlanin heldur.
- Status er, at allar leiðingar eru komnar í jørðina (ein lítil grevstur manglar enn á Heygsvegnum), arbeiðið at seta upp kantsteinar er í gongd og er um at vera liðugt í sunnara borði, sigur Heini Eysturoy, býarverkfrøðingur.
Sambært Tórshavn kommunu kann tað væntast, at Kinabrekkan verður liðugt asfalterað til Ólavsøku. Rundkoyringin verður tó væntandi liðug í september, tí feria kemur ímillum.
Sí eisini


text:
Samgongan varðveitir ein smalan meiriluta
16. Mai 2017
Í tíðarskeiðnum 10. apríl til 2. mai 2017 gjørdi Gallup Føroyar eina veljarakanning, ið var umbiðin av Zakarias Wang. 541 tilvildarliga útvaldir svarpersónar, 15 ár...
les meir
Lutfalsliga lítil partur tekur undir við uppskotinum um eina fiskivinnunýskipan
11. Mai 2017
Gallup Føroyar gjørdi fyri stuttum eina kanning vegna Vága Portalin um millum annað fiskivinnu-uppskotið hjá samgonguni. 541 tilvildarliga útvaldir respondentar, sum allir eru 15 ár...
les meir
Atlantic Airways, Á-handlarnir, BankNordik, Etika og VisitFaroeIslands eiga bestu lýsingar
04. Apr 2017
Á ársveitsluni hjá Felagnum Føroysk Marknaðarfólk, ið er áhugafelag fyri fólk, ið arbeiða innan marknaðarføring í Føroyum, vóru ársins bestu lýsingar í Føroyum kosnar fríggjakvøldið,...
les meir
Vísitalið hækkar aftur
23. Feb 2017
Vísitalskanningin ella Konjunkturbarometrið, sum Gallup Føroyar ger vegna Fíggjarmálaráðið og Hagstovuna er hækkað úr 16 í juni 2016 upp í 31 í januar 2017. Talið...
les meir
Tiltak: Óvissan um veljarakanningar
21. Feb 2017
Hóskvøldið, hin 9. februar 2017, skipaði áhugafelagið Samfelagið fyri tiltakinum “Óvissan um veljarakanningar”. Rógvi Olavson var orðstýrari á kvøldinum og saman við áhugaverdum fyrilestrahaldarum, varð...
les meir
Kanning fyri Amnesty International
19. Jan 2017
Gallup Føroyar gjørdi í tíðarskeiðnum 8. -19. november 2016 eina hugburðskanning vegna Amnesty International. 521 tilvildarliga útvaldir respondentar eldri enn 15 ár hava svarað kanningini.Sambært...
les meir
Valplakatir lítla og onga ávirkan á krossin
02. Des 2016
Faldarar og valplakatir hava sum heild minstu ávirkan á, hvussu krossurin verður settur til kommunuval og løgtingsval í Føroyum. Hetta er niðurstøðan sambært einari...
les meir
Veljarakanning í november: Samgongan varveitir meirilutan
02. Des 2016
Sambært nýggjara veljarakanning, sum Gallup Føroyar hevur gjørt fyri Zakarias Vang í tíðarskeiðnum 8. - 19. november 2016, varveitir samgongan meirlutan. Framsókn fær ein sess...


text:
J&K Petersen luttekur á JobMatch 2017
1513805221
Kom og vitja okkum á Jobmatch 28. des. í Norðurlandahúsinum.
Hevur tú hug at hitta onkran av okkara starvsfólkum er tú vælkomin at vitja bás nr. 44.
Kom og fá tær eitt prát við okkum og síggj hvørjir møguleikar tú hevur hjá okkum. Vit hava nógv at gera og eru ymisk størv leys at søkja.
Eitt nú mangla vit byggismiðlærlingar og kunnu vit bjóða lærupláss innan byggismíð at byrja í januar 2018.
Í sambandi við komandi verkætlanir hava vit somuleiðis tørv á Handverkarum.
Hevur tú hug at royna nýggjar leiðir ber eisini til at søkja starv sum Arbeiðsleiðari.
Starvsfólk vit eisini leita eftir eru m.a. arbeiðsfólk/handverkarar, ið duga at forskalla.
Eisini søkja vit eftir Maskinførarum at koyra gravimaskinur.
Vit ynskja at vera sjónlig á JobMatch og hava tí valt at hava ymisk fakøki við ið kunnu umboða starvsfólkahópin ið J&K Petersen hevur tørv á í gerandisdegnum.
Niðanfyri sæst hvør av okkara starvsfólkum umboðar J&K básin 28. des.:
kl. 13.00.-14.00.:
Heini K. Mouritsen: Byggismiðlærlingur
Bárður á Kamarinum: Byggismiðlærlingur
kl. 14.00.-15.00.:
Per Kallsberg: Fíggjarleiðari
Sólvá Álaberg: Skrivstovulærlingur
kl. 15.00.-16.00.:
Idar Olsen: Sevilverkfrøðingur
Emil Nielsen: Landmálari
kl. 16.00.-17.00.
Bent Rubeksen: Timburlærlingur
Finnur Joensen: HR- og fyrisitingarleiðari
kl. 17.00.-18.00.
Jónas Hansen: Handverkari/Byggismiður
Henry Christiansen: Førari á Pumpubili
kl. 18.00.-19.00.
Eyðfinn Lenvig: Tøknileiðari
Fríðgerð Stakkslíð: Bókhaldari
VIT SÍGGJAST


text:
Í kvøld 8. juni verður stovnandi aðalfundur, har felag, ið skal arbeiða fyri rættinum til egnan kropp verður stovnað. Rætturin, sum fyrst og fremst er talan um í hesum førinum, er rætturin til at fáa abort, um kvinnan vil tað.
Kvinnur hava í øldir stríðst fyri hesum fyri teimum sjálvsagda rætti, men verða forðaðar av kúgandi meiningsdannarum, serliga í trúarbólkum, og bangnum politikarum, sum ræðast at missa atkvøður, og sum vilja gera alt, tey kunnu fyri at forða fyri hesum.
Men nú tíma ikki ungar føroyskar kvinnur hetta meira, men stíga opið fram og krevja sín sjálvsagda rætt. Tær kenna ikki trongd til at standa og bukka og skava fyri at fáa hendan rættin, tvørturímóti so krevja tær broyting.
Eg eri in awe av, at vit hava so skilagóðar ungar kvinnur í hesum landinum, tí sum tær siga:
Tað er ikki í lagi, at avgerðin skal vera tengd at privatum áskoðanunum hjá einstøkum læknum, politikarum ella trúarbólkum. Hvat onnur halda vera rætt og skeivt í hesum máli er óviðkomandi. Tað, sum hevur týdning er, at politiska skipanin tryggjar kvinnuni eitt greitt, trygt og virðiligt grundarlag til at taka ta avgerð, sum er røtt fyri hana!
Mín kroppur er ikki ein politiskur vígvøllur, siga tær. Valið skal vera frítt.
Sjálvsagt fóru fólk í hernað beinanvegin at verja rættin til lív, sum tað so fagurt eitur. Tað var greitt, at talskvinnan fyri undirskriftainnsavningina als ikki helt, at kvinnan hevur rætt at ráða yvir sínum egna kroppi, og her eri eg og tær, sum skipa fyri at seta felagið á stovn, so rúkandi ósamdar. Kvinnan ræður yvir sínum egna kroppi og ongin annar!
“Ynskja vit at minka um fosturtøkutalið, mugu vit sostatt flyta fokus frá at nokta fosturtøku til heldur at fyribyrgja, at kvinnan kemur í ta støðu, at hon má taka fosturtøku. Tað gera vit m.a. við at hava góða seksualundirvísing í fólkaskúlunum, ókeypis fyribyrging og góðar sosialar skipanir.” sigur skilagóða Maria Lyager við jn.fo
At hesar kvinnur tora at stíga fram og bróta tøgnina á henda hátt, soleiðis at fosturtøka ikki heldur fram at vera nakað, tú eigur at skammast yvir, og sum tú sagtans kanst liva við, hóast tað er ein trupul avgerð, er alla æru vert. Og hetta ber boð um, at rákið er við at venda, nú tíma kvinnur ikki longur at standa við hattinum í hondini.
Eg ynski tykkum alt gott!


text:
Úrslitini frá felags kanningunum av uppsjóvarfiski í eystara parti av Norðuratlantshavi í summar vísa eina niðurgongd í øllum trimum uppsjóvarstovnunum, makreli, sild og svartkjafti.
Vísitalið fyri makrel var 6,2 milliónir tons í ár, sum er ein lækking á 40% í mun til í fjør og 30% lægri enn miðal seinastu fimm árini. Tað var serliga í grønlendskum øki, at minkingin var stór, men eisini í íslendskum øki var ein lutfalsliga stór minking, meðan minni munur var í eystara parti av kanningarøkinum (Mynd 1).
Fyri norðhavssild lækkaði vísitalið við 24% í 2018, niður í 4,5 milliónir tons. Útbreiðslan av sild var eins og undanfarin ár. Mest var at síggja í økjunum í ein útnyrðing úr Føroyum og eystan og norðan fyri Ísland (Mynd 2).
Nøgdin av svartkjafti hevur verið kannað síðani 2016 í hesum kanningunum. Vísitalið fyri svartkjaft var 2 milliónir tons, sum er 11% lægri enn í 2017. Svartkjaftur var at síggja so at siga í øllum kanningarøkinum, burtursæð frá økjunum við køldum sjógvi í Eysturgrønlandi og norðan fyri Ísland (Mynd 3).
Kanningin er skipað sum altjóða felags kanning undir ICES, har Føroyar luttaka saman við Noregi, Íslandi, Danmark og Grønlandi. Tróndur í Gøtu var leigaður til føroysku kanningarnar.
Les alla frágreiðingina her
Jan Arge Jacobsen
29. august 2018
Mynd 1. Útbreiðsla og nøgd (kg) av makreli í yvirlitstrolingini summarið 2018.
Mynd 2. Útbreiðsla og nøgd (ekkóvirðir) av norðhavssild summarið 2018.
Mynd 3. Útbreiðsla og nøgd (ekkóvirðir) av svartkjafti summarið 2018.


text:
Fyrsta bátatiltakið fyri stavn
Mentan06-04-2018 - 12:26 - Jóanis Nielsen
Bátafestivalurin 2018 verður á Toftum leygardagin 5. mai
Ársins fyrsta bátatiltak er
Bátafestivalurin á Toftum. Eins og undanfarin ár, so verður hann eisini í ár
fyrsta leygardag í mai-mánaði, sum er 5. mai.
Meðan bátafólkið pussar upp, leggja
fyrireikararnir seinastu hond á víðfevndu skránna, sum verður kunngjørd seinni.
Dan heldur røðuna fyri
bátafólkinum
Leisturin verður kortini hin sami og væl
kendi. Dagin fyri – fríggjadagin klokkan 16.00 – letur kampingøkið upp. Klokkan
12.00 leygardagin møtast bátarnir í Skálafirði, og hálvan tíma seinni setir
bátafylgið kós ímóti Oyrunum á Toftum, hagar teir koma klokkan 14.00.
Í ár verður tað Dan Reinert Petersen, ið
fer at flyta fram vælkomurøðuna í Oyrunum. Dan er saltnesmaður, fyrrverandi
lærari og tingmaður, sum eisini kennir væl til sjólívið.
Suppa, sangur – og dansur
Eftir tiltakið í Oyrunum, har harmonikurnar
eisini ljóma, savnast bátafólkið á ‘Nyki’ at fáa tiltiknu suppuna og annað
gómagott.
‘Syngið við’-tiltakið við harmonikutónleiki
byrjar klokkan 18.40 og varir í umleið hálvan annan tíma. Klokkan 23.00 byrjar
dansurin í teltinum.
Bill undirheldur
Allan dagin verður matarsøla,
tónleikatiltøk og undirhaldstiltøk fyri børn og vaksin, sum kunnað verður um
seinni. So mikið er tó vist og váttað, at Bill Justinussen, tingmaður,
undirheldur í teltinum klokkan 16.30.
Fyrireikararnir bjóða øllum at vera væl
komin á Bátafestivalin á Toftum 2018. Meiri kunning sæst á
facebook.com/batafestivalurin


text:
- Tíðindi, mentan og ítróttur
Badmintonlandsliðið nýggjan venjara
Badmintonsamband Føroya hevur í dag skrivað undir sáttmála við danan Sune Gavnholt.
Hann skal saman við Aritra Nandy standa á odda fyri landsliðsarbeiðinum fram til árslok í 2019.
Stórt navn
Sune Gavnholt er 34 ára gamalur og býr í Århus saman við konuni og tveimum børnum.
Hann er fulltíðar badmintonvenjari í Ikast IF Badminton og hevur sjálvur nógvar royndir sum yrkisbadmintonspælari.
Hann hevur verið millum tíggju teir bestu í Danmark og millum hundrað teir bestu í heiminum.
Sune Gavnholt hevur verið danskur meistari 5 ferðir og evropeiskur meistari 4 ferðir sum ungdómsleikari.
Skal royna seg beinavegin
Fyrsta uppgávan hjá nýggja landsliðstoyminum, Aritra Nandy og Sune Gavnholt, verður komandi vikuskifti.
Tá fer landsliðið til Íslands at spæla landsdyst ímóti Íslandi fríggjakvøldið og at luttaka í kapping, sum verður leygardagin og sunnudagin.
Hesi skulu umboða Føroyar:
Kristina Eriksen
Gunnva Jacobsen
Jóhanna Osberg Højsted
Sólfríð Hjørleifsdóttir
Magnus Dal-Christiansen
Benjamin Gunnarstein
Bartal Poulsen
Magni Hansen
Rani í Bø


text:
Vikuætlan
Familjumøti TVSunnumorgun kl. 11:30 - 13:30
Familjumøti er hvønn sunnudag kl. 11.30. Fyrru helvt av møtinum eru øll samlaði til sang, søgu til børnini og vitnisburð. Síðani fara børnini í sunnudagsskúla, í meðan tala og breyðbróting er. Aftaná møti er ein góður drekkamunnur at fáa í kjallaranum.
SunnudagsskúliSunnudag kl. 12:30 - 13:30
Sunnudagsskúli er hvønn sunnudag frá kl. 12.30. Børnini syngja fyrst saman og fara síðani út í fýra bólkar: 0-4 ár, 5 ár til og við 1.flokk, 2. flokkur til og við 5. flokk, og 6. flokk og uppeftir.
Her hoyra børnini bíbilsøgur, gera ymiskt ítriv og mangt annað spennandi.
BønarmøtiTýskvøld kl. 19:00 - 20:00
Bønarmøti er hvørt týskvøld kl. 19.00. Bønarmøti er fyri alla familjuna. Vit syngja nakrar sangir, onkur lutar eitt orð og síðani biðja vit saman. Aftaná bønarmøti er ein drekkamunnur í kjallaranum.
Change (ungdómsmøti) TVAnnaðhvørt leygarkvøld kl. 21:00
Change er heitið á ungdómsmøtunum, sum eru annað hvørt leygarkvøld kl. 21.00. Nógv ymiskt spennandi er á skránni, m.a. lovsangur, tala, ferðabíblia, brellbiti og vitnisburður. Aftaná ungdómsmøti er drekkamunnur í kjallaranum.
Morgunkaffi fyri mennFyrsta leygarmorgun í hvørjum mánaði kl. 10:00
Hvønn fyrsta leygardag í mánaðanum er morgunkaffi fyri menn kl. 10.00. Her samlast menn og fáa sær ein góðan morgunbita og njóta samfelagið við hvønn annan. Onkur hevur eisini ein lítlan vitnisburð.
NeboTV
Sí vikuætlan ella 'Komandi tiltøk' omanfyri, fyri at síggja nær vit senda beinleiðis.
Lýsingar sum koma á streamingina omanfyri, eru ikki í samband við Nebo, ella lýsingar í gjøgnum Nebo.


text:
16. mars 2012 samtykti Føroya Løgting Løgtingslóg nr. 21 um havnaloðsing, ið ásetur loðsskyldu í sambandi við sigling inn og út úr føroyskum havnum við tí endamáli at betra um trygdina á sjónum og at verja umhvørvið.
Loðsskyldan er galdandi í sambandi við sigling inn og út úr føroyskum havnum fyri hesi skip:
- Skip 500 BT og størri,
- olju-, gass- og kemikaliutangaskip, uttan mun til stødd,
- skip, uttan mun til stødd, sum sigla við vandamiklum farmi sambært IMDG-koduni,
- skip, sum sigla við:
- óreinsaðum lasttangum, sum ikki eru tryggjaðir við inaktivari luft,
- meira enn 1.000 tons av bunkersolju umborð, ella
- háradioaktivum evnum.
Loðsskyldan sambært stk. 1 fevnir tó ikki um:
- Føroysk fiskiskip,
- skip, sum verða nýtt til fiskiveiðieftirlit í føroyskum sjóøki,
- hernaðarskip,
- statsskip
- skip hjá Strandfaraskipum Landsins, og
- skip, har vakthavandi navigatørur hevur fingið loðsfrítøku.
Víst verður til Kunngerð nr. 153 frá 21. desember 2012 um loðsing, gjøld, o.a.
Landsstýrismaðurin í Vinnumálum ásetur samsvarandi altjóða allýsingum nærri reglur um, hvat er at skilja sum olja, kemikaliu, gass, háradioaktiv evni og vandamikil farmur v.m.
Kommunurnar hava skyldu til at tryggja, at skip, ið eru loðsskyldug eftir hesi løgtingslóg, sum biðja um loðs, verða loðsað, tá ið tey skulu í ella úr einari havn í viðkomandi kommunu. Eindir sum átaka sær at samskipa loðsing í einum øki blíva nevndar “Loðsstøðir.”
Bert persónur, sum hevur gildugt loðsprógv eftir hesi løgtingslóg, hevur rætt til at loðsa og at nýta heitið loðsur. Loðsur kann bert loðsa í og úr havn, sum loðsprógvið fevnir um, og eftir avtalu við avvarðandi kommunu.
Vakthavandi navigatørur, sum hevur gjølligan kunnleika til loðsskyldugt øki, skip og skipaslag, kann søkja um at fáa eitt loðsfrítøkuskjal, ið gevur viðkomandi loyvi til at sigla uttan loðs, hóast loðsskylda er í økinum, og skipið er fevnt av loðsskyldu.
Loðsstøðir skulu tekna trygging, sum skal veita fulnað fyri ta ábyrgd, ið loðsur kann koma undir sambært § 233 í sjólógini.
Loðsstøðir skulu tekna trygging, sum skal veita fulnað fyri ta ábyrgd, ið loðsur sum ráðgevi kann koma undir. Hesar tryggingar skulu hvør sær í minsta lagi veita fulnað fyri upp til 5 mió. kr. Ein loðsstøð hevur á hvørjum ári skyldu til at senda Sjóvinnustýrinum avrit av tryggingarskjølunum og viðkomandi treytum. Tað skal ganga fram av tryggingaravtaluni, at tryggingarfelagið í sambandi við broytingar í ella uppsøgn av tryggingaravtaluni skal boða Sjóvinnustýrinum frá hesum.
Loðsstøðir skulu hava innaneftirlit við hvílutíð, loðsprógvum, arbeiðsumhvørvi og royndum, og skal loðsstøðin, eftir áheitan frá Sjóvinnustýrinum, leggja fram allar skrásetingar í innaneftirlitinum. Sjóvinnustýrið kann krevja, at upplýsingar sambært hesi kunngerð verða sendar stovninum talgilt.


text:
Tað smakkar bara so væl at lesa hasi orðini. Ikki tí eg havi nakað ímóti Gerhardi ella Javnaðarflokkinum í Avhaldslosjuni, men bara tí at eg síggi spælandi orðalagið, sum ikki er eitt stívrent kvæðaørindi at fáa bókstavarím til skúlabrúks, men beint fram brúksføroyskt loyst úr lagdi.
Samstundis sum danski prinsurin kom til Føroya at vitja heimsins bestu statistar, sum í sjálvum sær kundi verið ein søga í nýggja svarta Høgnasavninum, kom høvundurin, sum hann kallar seg í sekstan tekstum, inn á gólvið á arbeiðsplássinum við einum gávueintaki av bókini, ið ber intertekstuella heitið "Slepp tær til heiti fani".
Yvirskriftin á dagsins bloggi er tikin úr fyrsta tekstinum, Aftur og Framsókn, ið er um ganska almindeligar livibreyðspolitikarar, sum skifta flokk, og heitið á bókini er frá høvundanum sjálvum, tá hann í seinasta teksti bankar á dyrnar hjá bannandi prædikumanninum í Sittitjørkj, sum helst er vaksin upp í minstu brøðrasamkomu í landinum, og sjálvur fer at banna, tá eingin svarar. Høvundurin altso. Meðalvarpingin er úr Grillbarrini hjá Símin á jútjúb.
Bókin er sekstan tekstir, sum Høgni fyrr hevur havt á prenti í 141ára gomlu Dimmu, men sum nú eru stimbraðir, sum hann sigur um transformeraðu blaðtekstirnar, ið nú eru komnir út í bók. Ikki bara sum parantesir við turrisligum redaktørviðmerkingum úr fyrndini við bókstavinum hjá honum ella henni, ið rættaði og greiddi gøtuna hjá lesaranum at tilogna sær viktiga informasjón, so hann ella hon kundi verða ein upplýstur og nyttugur borgari, sum fyrr var sjónliga uppgávan hjá fjórða statsvaldinum. Í dag sæst hon sjáldan í teksti, uppgávan hjá fjórða statsvaldinum. Eitt teksligt framlop var tó at finna, tá Dimma fann uppá formatið langlesnaður. Hóast onnur hava leverað fyrr, Dorit, Marita og Silvurdrongur til dømis, so er tað í dag bara Leif, ið røkir uppgávuna í gamla blaðnum, sum kemur einaferð um vikuna. Ofta við hepni, meir enn so.
Høvuðsevnið í tekstasavninum hjá Høgna, sum Astrid Andreasen hevur myndprýtt við svørt-hvítum tematekningum, er "tað kontráriga menniskja í Føroyum". Tað kontráriga menniskjað, sigur Høgni, og eg havi ongan trupulleika at skilja orðið, hóast eg ikki havi sæð tað á skrift áður. Heldur ikki Sittitjørkj og jútjúb, sum eg royndi meg við omanfyri. Aftur ein ábending um, at tað mesta ber til á føroyskum, haldi eg. Í tey trý áratíggju, eg gjørdi sendingar, eisini um nakað so rangvørgt sum hvítan blús úr Bretlandi, rendi eg meg ongantíð í nakað orð ella hugtak, sum ikki kundi sigast við føroyskar lurtarar, onkuntíð við referansum úr hevdvunnu bókahillunum.
Alt síðan eg prátaði við Høgna fyri meir enn tíggju árum síðan, og hann kom í skúlabókina Fjølmiðlar í 2007, havi eg havt ta fatan, at fremsta uppáhald hansara er at ganga í front fyri móðurmálinum. Ein hvessing og dagføring av móðurmálinum hjá forvitna dronginum, sum Theodor ivaleyst hevði við sær, tá hann í fyrndini skrivaði um tara, krabba og fisk úr fjørðuni við Gjógv, men bara flutt fram til okkara dagar og krúddað við jarðarinnar salti og aðrari øði, serliga tá ein ikki er á Facebook. Tað skapar eina ótrúliga øði, ikki at vera á Facebook.
Men lesnaðurin verður ørkymlaður av, at dagfestingar og upprunaopnan úr Dimmu ikki sæst fyri mínum infomanisku eygum. Eg kann ikki lesa ein tekst ella hyggja at einum filmi, uttan eg veit alt um ytra karmin, hvar sást hetta fyrst og hvussu var formatið?
Tí havi eg trupult við at lesa endurprentaðar tekstir, sum fyrr vóru bloggar ella klummur í øðrum miðlum. At flyta ein tekst úr einum miðili í annan, er altíð ein avbjóðing.
Eg leiti í Dimmu á netinum við einum teksti sum dømi, Er keisarin nakin?, at finna eitt fastapunkt, so eg síggi hvat er stimbrað. Men hetta er talgilda bókasvarið:
Spyrji Høgna, um stimbraðu greinarnar eru stroknar úr Dimmu og bara tøkar í bók. Hann játtar og sigur, at tær skuldu ikki verið tøkar á Dimmu longur, tí hann hevur biðið um at fáa hasar greinirnar burtur av netinum. - Eg havi sagt við tey, at eg vil helst sleppa undan at hava eina aðra versjón av tekstinum á netinum, tí eg havi arbeitt so nógv við tekstunum til útgávuna; serliga málsliga, sigur Høgni.
Eg lesi víðari og gloymi ytru karmarnar. Teksturin er lukkutíð aloftast so hugfangandi, at eg gloymi alt annað enn sjálvan tekstin, so smittandi er hann, tá hann er bestur. Nakað av somu smittandi skrivigleði, sum tá hon er allarbest, sást í fyrru bókini Fractura nasi. Tað var ein fulltreffari av teim sjáldsomu. Men so góður tekstur í prentaðum bløðum, sum vit enn rópa avísir, tað er ein rár avbjóðing, sum bara fá fáa høvi at bera. Millum teirra er Høgni hin fremsti.
Til lukku við nýggja tekstasavninum!


text:
Talv: Føroyar tapti 4-0 ímóti Íslandi
ítróttur06-11-2017 - 22:07 - Jóanis Nielsen
Talvsamband Føroya skrivar:
Føroyar taptu heili 4-0 fyri Íslandi í seinasta umfari í EM-kappingini í talvi á Kreta í dag. Hetta var ringasta úrslit í kappingini hjá føroyska liðnum. Tað ber í sær, at Føroyar enda nummar 36 av teimum 40 liðunum í kappingini. Føroyska liðið var styrkismett nummar 35.
Høgni Egilstoft Nielsen, Rógvi Egilstoft Nielsen, John Rødgård og John Arni Nilssen taptu allir. Helgi Dam Ziska var ikki við í hesum seinasta dystinum. Høgni Egilstoft Nielsen kundi tryggjað sær seinasta IM-normin, vann hann í dag, men við svarta fólkinum á fyrsta borði vóru fyritreytirnar ikki tær bestu.
Úrtøkan hjá føroysku telvarunum í hesari EM-kappingini var henda:
Helgi Dam Ziska 4½/7 (2 vunnin, 5 jøvn, 0 tapt)
Høgni Egilstoft Nielsen 3½/9 (1 vunnið, 5 jøvn, 3 tapt)
Rógvi Egilstoft Nielsen 4½/8 (3 vunnin, 3 jøvn, 2 tapt)
John Rødgård ½/6 (0 vunnið, 1 javnt, 5 tapt)
John Arni Nilssen 1½/6 (1 vunnið, 1 javnt, 4 tapt)
Um vikuskiftið byrjar EM-kappingin fyri smátjóðir í Evropa í Andorra. Føroyar fara vit at kalla somu manning til Andorra sum til EM. John Arni Nilssen verður tó ikki við. Fyri hann telvar Silas Eyðsteinsson. Talvsambandið heldur fast um, at ein ungur telvari skal vera við á liðnum í hesi kappingini. Ungi sandavágsmaðurin sleppur tí at royna seg sum tann yngsti á liðnum.


text:
Orð: Hans Andrias Djurhuus
Lag 1: Hans Jacob Højgaard
Lag 2: Friedrich F. Flemming
1. Ljós yvir landið og í barmi manna
lívsfríska megi, so einhvør kann sanna,
at tað, sum elist upp á Føroya steini,
treyst fær í beinið.
2. Saman at halda varð ei okkum givið,
tí er so lítið burturúr her blivið;
tí enn vit tala, men ov lítið gera.
Samhald má vera!
3. Stóðu vit saman, Føroya synir, sterkir,
kundu vit útint mangt eitt roysnisverkið,
kundu vit frama ført til Føroya landið.
Saman tí standi!
4. Ljós yvir landið samanhald kann gera,
tað gevur megi byrðarnar at bera;
birtið tí brandin fjálga upp at loga.
Væl man hann duga!


text:
Alt hann átti á fold var ein koyggja,
og hann kendi seg heima umborð,
hann var gamal og lá til at doyggja,
men hann teskar tó enn hesi orð.
Leið meg einaferð enn út á dekkið,
lat meg ganga ta seinastu vakt.
Lat meg stýra tað seinasta strekkið,
áðrenn skipið til kei hevur lagt.
Hetta far varð mítt heim gjøgnum lívið,
og tað bar meg í suður og norð,
nú til hvíldar eg ruraður blívi
mína seinastu frívakt umborð.
Tá mín dekksvakt er komin at enda
og mítt tørn til at stýra er av,
vil eg ongantíð heim aftur venda
til tað stóra og brúsandi hav.


text:
Pedagoglesandi sleppa ikki í starvslæru
Tað er enn sáttmálaloysi í samband við løn til starvslæruvegleiðarar hjá pedagoglesandi á Námsvísindadeildini. Heldur hetta fram eru tað framvegis nøkur lesandi, sum ikki fáa ásettu starvslæruna.
Fyri summarfrítíðina sluppu 1-árs lesandi ikki í starvslæru á dagstovnaøkinum. Tey skula aftur í starvslæru eftir heystfrítíðina, og verður tað sera óheppið, um tað ikki verður møguligt. Tað vil føra við sær, at tey koma miðvegis í útbúgvingina uttan starvslæru og setir hetta spurnartekin við dygdina í útbúgvingini hjá hesum pedagoglesandi .
Vit á Námsvísindadeildini kunna fyriskipa aðra undirvísing, sum bæði er lærurík og gevandi, men hetta kann ikki koma í staðin fyri eina starvslæru. Starvslæran hevur ítøkilig endamál, sum eru avgerandi fyri útbúgvingina í síni heild.
Tað er tískil átrokandi fyri Námsvísindadeildina, og serliga fyri tey lesandi lesandi, at ein semja finst sum skjótast.
Vit heita tí inniliga á partarnar um at finna eina semju í málinum.
Vinaliga
Námsvísindadeildin
Annika Antoniussen
Útbúgvingarleiðari
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Ver sterk mín sál
1905
Janus Djurhuus
Lagið hevur Kari Sverrisson skrivað
Ver sterk mín sál á køldu náttarvakt,
har eingi altarljós til gudar brenna,
har hvør ein vón av fannkava var takt,
og hjartað ongan hita meir kann kenna;
ver stór mín sál sum rúmdar kalda tøgn,
ið eina er, tá slóknar lívsins søgn.
Ver sterk mín sál á mjørkatungu ferð,
har tættar fylkjast um teg gráar gátur –
tín barnaflokkur – úttærdur hann er,
og sárur kennist hans sólsvangi grátur;
ver stór mín sál í dagsins royndarstund,
holl veitir nátt hin dreymaleysa blund.
Tey fara framvið
Janus Djurhuus
Tey fara framvið, á sumri í sól,
so vónrík og flúgvandi glað;
ein gullglæma sveipar og signar taðlið,
sum í vóndreymi sveimar avstað.
Ta lukku, ið ger tey so læandi løtt,
lívgevandi kærleikur ól,
hon kenst sum hitt unga áarsús,
hjá børnum av sumri og sól.
So hittast tey saman, tvey og tvey,
og skelvandi reiða sær ból –
men sorgsveipta náttin gav heystbleikan dreym,
ið várið og summarið fjól.
Tey fara framvið sum tað følnaða leyv,
ið miðleyst á heiðunum fleyg,
sum mammur, ið syrgja, tá dýrasta ogn –
børnini, ov tíðliga deyð.
Útlegd
Janus Djurhuus
Nær verður heimferð mín?
Tá ravnur flýgur í brúðarlín,
og reyniðrodnar av rósum og vín –
– tá verður heimferðmín –
Nær verður heimstund sæl?
Tá Pan sær skemtar viðfloytuspæl,
og dísar dansa um fjalladal –
– tá verður heimferð sæl –
Nær man eg fjøllini sjá?
Tá móðir mín veittrar handan á
við mildum brosi og baldursbrá –
– tá fyrst – fyrstani tá.
Songur um lívið
Janus Djurhuus
Blíð byrjar lívsins siglingsferð
barnarøddir umborð
so við eitt eru flesjar og sker,
lúnskir boðar og undirgerð
– alt í sorl og í sor –
– uttan søgu og spor –
– grá eru mannakor –
Vón vekur lívsins siglingsferð
sveinar og sprund umborð
bróta tá brátt um flesjar og sker
lúnskir boðar og undirgerð
– alt í sorl og í sor –
– grátur í suður og norð –
– sár eru mannakor –
Strúkandi lívsins siglingsferð
reystmenn og brøgd umborð
boðabrot um flesjar og sker,
sjóvaródn, hav og gjálv og gerð
– alt í sorl og í sor –
– myrkur og niður og norð –
– mein eru mannakor –
Fullfíggjað lívsins siglingsferð
aldrandi manning umborð
mutlar milt um flesjar og sker,
vestfallið líðandi hagar ber
– gnaddast so smátt í sor –
– glógva ei minni og orð –
– grá eru mannakor –
Geislandi lívsins siglingsferð
skaldamanning umborð
syngjandi sær hon flesjar og sker,
óttast ei hav og gjálv og gerð
– fer so í sorl og í sor –
– skapti tó søgu og orð –
– stór eru mannakor –
OMR


text:
Web-sending: Fokus á Atlantic Petroleum12-10-2009
Nýggj web-sending um virðisbrævamarknaðir við fokus á kapitalhækkingina í oljufelagnum Atlantic Petroleum. Wilhelm Petersen, stjóri, vitjar í web-studio, og virðisbrævaráðgevi ger viðmerkingar
Kapitalhækking í Atlantic Petroleum08-10-2009
Í tíðarskeiðnum 8. oktober til 27. oktober 2009 kl 18.00 ber til at tekna upp í tilsamans 1.500.973 nýggj partabrøv í Atlantic Petroleum. Kursurin er 125 kr. pr. partabræv við áljóðandi virði á 100 kr.
Myndafrásøgn: Fíggjarmála-ráðharri í Eik eftir pengum til Krabbameinsfelag07-10-2009
Meðan løgmaður stóð við bússuni uttan fyri hjá Eik í Klaksvík, kom fíggjarmálaráðharrin inn á gólvið í høvuðssætinum, har hann fekk eitt gávubræv til Føroya Felag móti Krabbameini
Web-sending: Fokus á Faroe Petroleum29-09-2009
Nýggjasta web-sendingin um virðisbrævamarknaðir fokuserar á oljufelagið Faroe Petroleum. Nils Sørensen, stjóri, vitjar í studio, og virðisbrævaráðgevi ger viðmerkingar
Web-innslag: Soleiðis varð Finn Nørbygaard lumpaður28-09-2009
Her sært tú eitt sera væl umtókt innslag, har Jacob Haugaard - goymdur í Bassa-búna - lumpar Finn Nørbygaard, ið á vinaligan hátt er kosin býttasti íleggjari í Danmark


text:
Kvinnuunglingaliðið Vípan hjá Støkk bleiv nr. 10 til HM kapping av 30 í estetiskum fimleiki. Innleiðandi var leygardagin, og í finaluni sunnudagin kappaðust 14 lið. HM kappingin hevur verið í Budapest í Ungarn.
Støkk genturnar fingu 15,550 stig sunnudagin, sum er sera gott úrslit, og við teimum 14,900 stigum leygardagin bleiv samlaða úrslitið 30,450 stig, sum er besta úrslit hjá einum føroyskum kvinnuunglingaliði nakrantíð.
Á liðinum hjá Vípuni eru: Beinta Gaardbo, Elsa Maria Hansen, Rósa Hansen, Sandra Hansen, Miriam Jákupsdóttir Johansen, Sunnvá Weihe Johannesen, Rósa Hanusardóttir á Lógv, Bjørk Nolsøe og Heidi Napoleonsdóttir Jacobsen. Venjarar eru Ásleyg Toftegaard og Debora Ingvarsdóttir Stauss. Samskipari er Jónvá Thomsen.
4 av gentunum eru úr Nes kommunu: Elsa Maria Hansen, Rósa Hansen, Sandra Hansen og Miriam Jákupsdóttir Johansen.
Nes kommuna ynskir Vipini hjartaliga til lukku.


text:
Árligi familjudagurin hjá NSÍ verður hildin leygardagin við Løkin í Runavík.
– Hettar er triðja árið, familjudagurin verður, og hevur hann verið væl vitjaður, men vit vóna at síggja uppaftur meira fólk hesaferð. Hettar er ein partur av, at samansjóða fólkini í kommununi, og halda vit, at tað er ein góður máti at gera tað uppá, siga fyrireikararnir í NSÍ.
Tað verða nógv tiltøk á familjudegnum, eitt nú togtogan millum bygdirnar, kapping á tarvinum millum almennar persónar í Runavík, straffikapping, tónleikur, hoppiborgir, pílakast, kakutombola, fiskibrunnur og eisini verður høvi at keypa sær okkurt til matna.
– Vit byrja við gongutúri út á Toftavatn, har ársins vespa verður avdúkað, og so gongur leiðin inn aftur til Løkin, har NSÍ bjóðar øllum til ein góðan morgunmat. Um kvøldið verður syngið við, pup quiz og dansur í tjaldinum, siga fyrireikararnir.
eystportal.fo


text:
Líknandi greinar
Myndir áðrenn móttøka Dannebrog
Har skuldi alt rigga áðrenn tey konguligu komu til Klaksvíkar. Havnameistarnir, politiskar, ljóðmaðurin Jan Gardar stríddist av øllum alvi at fáa alt at uppá pláss. Býráðslimirnir vóru spentir og vóru teir flestu í føroyskum klæðum. Borgmeistarin hevði eina samrøðu við eitt Japanskt filmslið og News.fo fekk góðar myndir av Býráðslimum, Borgmeistarafrúðini og dróttrini, sjá herundir: Les meira…
Tíðindir frá Liberia: Kvinnurnar sera spentar
Tíðindi frá Liberia: Kvinnurnar bíða við spenningi hvussu gongur við innsavningini til seymimaskinur. Kvinnurnar standa í kø, at sleppa á seymiskúla. Myndin er av Evelyn, hon verður leiðari á skúlanum. The women are waiting with excitement, to hear from us how many sewing machines we are able to fundraise. The women are queuing up Evelyn Les meira…
HUXA nýggja nevnd
Nýggj nevnd vald í Huxa. Ungmannafelagið hjá Fólkaflokkinum, Huxa, hevur havt aðalfund í vikuskiftinum. Nevndin er umboðað av fólki úr Klaksvík, Fuglafirði, Strondum, Eiði og Tórshavn. Nevndin hevur skipað seg soleiðis: Tummas Jóhan í Djónastovu, Eiði, formaður Beinir Johannesen, Klaksvík, næstformaður Jóhan Djurholm, Tórshavn, kassameistari Jákup Oluf á Lakjuni, Fuglafjørður, skrivari Jónas Højgaard, Tórshavn, nevndarlimur Les meira…


text:
Evropeiska Samveldið
ES er stytting fyri Evropasamveldið ella Evropeiska Samveldið [1], á donskum og flestu evropeiskum málum verður brúkt styttingin EU, stytting fyri Europæiske Union ella European Union, er eitt samveldi í Evropa. Hugsanin um at stovna eitt samveldi í Evropa kom upp eftir Seinna heimsbardaga, tí evropeisku londini hildu hetta vera einastu leið at sleppa undan fleiri kríggjum í heimspartinum. Felagsskapurin, ið upprunaliga æt EEC (stytting fyri Búskaparligi Felagsmarknaður Evropa), hevur skipað øll limalondini sum ein marknað. Vøra, tænastur og arbeiðsmegi hava frítt at fara limalandanna millum. ES skipar seg nú sum búskaparligt samveldi við einum gjaldoyra, evru, í øllum londunum. Ein onnur framtíðarhugsjón er ES sum politiskt samveldi. Tað vóru tey seks londini, Frakland, Luksemborg, Belgia, Niðurlond, Vesturtýskland og Italia, sum stovnaðu henda felagsskap í Róm í Italia í 1957, og tí verður sjálvur sáttmálin nevndur Rómsáttmálin. Í 1973 komu Stóra Bretland, Danmark og Írland uppí, í 1981 Grikkaland, í 1986 Spania og Portugal og um ársskiftið 1995 Svøríki og Finnland. Føroyar eru ikki við, men hava serligan sáttmála við ES. Sama er við til dømis Íslandi, Sveis og Noregi. Grønland fylgdi Danmørk inn í ES. Tá ið Grønland fekk heimastýri, vórðu viðurskiftini við ES endurskoðað, og Grønland segði seg úr felagsskapinum. Eftir broytingarnar í Eysturevropa seinastu árini, vilja nógv av teimum londunum sleppa upp í Evropasamveldið, og summi hava longu søkt um limaskap. Efir at limalondin góðtóku Maastricht-sáttmálan í 1993, er lagt upp til nógv meira víðfevnandi samstarv enn upprunaliga ætlað.
Í 2014 vóru 28 lond í ES, fólkatalið 506 mió. og í vídd umleið 4,38 mió. km2. Tá ið Japan er frá, er ongastaðni so nógv fólk á hvørjum km2 sum í ES. 24 almenn mál eru í ES og fleiri óalmenn mál. ES-londini eru ídnaðarlond burturav og nógv ríkari enn lond flest. Tað er aðalmál ES at gera eitt Evropa við ongum landamørkum, har vøra og peningur hava frítt at fara. Í ES- og EBS-londunum hava vørur, tænastur, fólk og kapitalur frítt at fara. Hesi “fýra frælsini” gera tað lættari at virka. Føroyar hava ein handilssáttmála, sum gevur ávísum fiskavørum at kalla fría atgongd til ES marknaðin. Mangt og mikið snýr seg um pening, men ES er meira enn tað. Samstarv er á nógvum økjum: vísindi, handil, umhvørvi, undirvísing og uttanríkispolitikkur er nøkur dømi. Nógv halda, at ES er stigið fram ímóti sameindu tjóðum Evropa, við felags gjaldoyra og eisini felags verju og løgreglu.
Innihaldsyvirlit
Søga[rætta | rætta wikitekst]
Í 1957 gingu fimm lond saman og stovnaðu Evropeiska Búskaparliga Felagsmarknaðin (EEC). Tey hildu, at neyvt búskparligt samstarv fór at avmarkað vandan fyri kríggi ímillum limalondini og at skapa vælferð í Evropa. Seinni komu fleiri onnur lond uppí, og nú eitur felagsskapurin Evropasamveldið (ES). 28 lond eru limir, og umframt búskaparliga samstarvið verður nú virkað fyri at gera ES til politiskt samveldi.
Seinni veraldarbardagi tók milliónir mannalív og syndraði Evropa. Evropeiski felagsmarknaðurin varð settur á stovn, so at kríggj og ósemjur ikki aftur skuldu vera millum lond í Evropa. Tey seks (sum tey tá vórðu nevnd) europeisku londini Belgia, Niðurlond, Luksemborg, Frakland, Vesturtýskland og Italia skrivaðu í 1957 undir Rómsáttmálan og skipaðu harvið Europeiska Felagsmarknaðin, stytt EF. Endamálið var í fyrstu syftu, at hesi londini skuldu hava felags tollmark, felags arbeiðsmarknað og frían innanhýsis kapitalflutning landanna millum. Í aðru syftu varð ætlanin, at EF skuldi mennast til eitt búskaparligt og politiskt samveldi. Fyri at standa seg ímóti hesum felagsskapi tóku tey sjey europeisku londini Danmark, Svøríki, Noreg, Stóra Bretland, Portugal, Eysturríki og Sveis seg saman í felagsskapin EFTA (stytting fyri European Free Trade Association á enskum). Sáttmálin varð undirskrivaður í Stokkhólmi í Svøríki í november 1959. EFTA er eitt fríhandilsøki, har allur tollur ímillum limalondini er avtikin, samstundis sum hvørt limaland sær kann varðveita tann toll, tey høvdu við triðjalond. Føroyar gjørdist limur í EFTA í 1967, men fór í 1972 burturúr aftur, tá ið Danmark gjørdist limur í ES. Tey EFTA-lond, ið ikki eru farin upp í ES, skrivaðu í 1992 undir ein sokallaðan EBS-sáttmála við ES. EBS er stytting fyri Europeiska Búskapar Samstarvið, sum merkir, at Innmarknaðurin í ES eisini kom at fevna um EFTA londini. Nú er einki eftir av EFTA, og tey lond, sum ikki hava fingið limaskap í ES, hava í staðin fingið handilssáttmála, EBS-avtaluna.
Stjørnurnar í flagginum hjá ES siga frá, hvussu mong lond vóru limir, men nú eru fleiri lond komin afturat.
Skipan[rætta | rætta wikitekst]
Valdið í ES verður býtt í tríggjar partar. Lóggevandi valdið hevur ráðharraráðið, útinnandi valdið hevur kommissiónin, og dómsvaldið hevur dómstólurin. Haraftrat er ráðgevandi ting, sum eitur Evropatingið.
- Ráðharraráðið ella ES-Ráðið (enskt: Council of the European Union) hevur skrivstovur sínar í Brússel. Í ráðnum eru 28 ráðharrar, ein úr hvørjum limalandi. Tað er ráðharraráðið, sum samtykkir lógirnar í ES.
- Kommissiónin (enskt: European Commission) hevur skrivstovu í Brússel. Í kommissiónini eru 28 limir, 2 úr teimum stóru limalondunum og 1 úr teimum smáu. Kommissiónin skal koma við uppskoti um nýggjan politikk og nýggjar lógir. Tá ið lógirnar eru samtyktar, skal kommissiónin síggja til, at tær verða hildnar.
- ES-dómstólurin (enskt: European Court of Justice) hevur sæti í Luksemborg. Í honum er 1 dómari úr hvørjum limalandi, og avgerðir, tiknar í ES-dómstólinum, skuldu verða tiknar fram um dómarnar í limalondunum.
- ES-Parlamentið ella Evropatingið (enskt: European Parliament) heldur sínar fundir í Strassborg, Fraklandi. Í tinginum eru 751 limir, sum verða valdir fyri fimm ár í senn av borgarunum í limalondunum. Úr Danmark eru 13 limir. Tingið umboðar fólkið, og politikarar úr nógvum ymiskum flokkum í Evropa hava sæti har. Tingið skal til dømis taka støðu til øll uppskotini frá kommissiónini um fíggjarpolitikkin í ES.
Sambandið millum Føroyar og ES[rætta | rætta wikitekst]
Føroyar er ikki limur í ES, men tað er Danmark, sum Føroyar er í ríkisfelagsskapi við. Bæði áðrenn og aftaná at Danmark fór upp í ES, hava anstøðingar har, eins og í Føroyum, hildið fundir og gingið mótmælisgongur. Í øllum Norðurlondum eru fólk bæði ímóti og fyri ES. Vidðhaldsfólk halda, at ES hevur bundið londini í Evropa fastari saman, og tey 28 ES londini hava fingið størri ávirkan á heimin. Hildið verður, at ES er til gagns fyri til dømis útflutning og fyri fólk flest. Andstøðingar halda, at landið missir ein part av støðu síni sum sjálvstøðugt ríki. Tey vilja hava frælsi sjálvi at ráða og vilja ikki, at landið skal verða stjórnað úr Brússel.
Í 1970 fóru Danmark, Stórabretland, Írland og Noreg undir samráðingar við EF um møguligan limaskap. Undir samráðingunum segði danski marknaðarráðharrin, at fyri Føroyar og Grønland kundu taka seg upp serligir spurningar, sum gjørdu tað neyðugt, at serskipanir av ymsum slagi vórðu gjørdar fyri hesar partar av ríkinum. Hetta setti av álvara ferð á kjakið í Føroyum um, hvørt Føroyar skuldu fylgja Danmark inn í felagsskapin
2. oktober 1972 varð staðfest við fólkaatkvøðu, at Danmark skuldi gerast partur av EF. Danski upptøkusáttmálin í EF fevndi ikki um Føroyar. Eisini Stórabretland og Írland valdu at gerast limir. Sambært ráðgevandi fólkaatkvøðu í Noregi, har meirilutin av fólkinum var ímóti limaskapi, avgjørdi norska stjórnin at mæla Stórtinginum til ikki at samtykkja luttøku í EF. Síðani løgtingið í januar 1972 hevði viðgjørt EF málið vóru nú farnar hendingar fram av stórum týdningi fyri støðu Føroya mótvegis EF. EFTA londini, sum ikki søktu um limaskap í EF, høvdu øll fingið fríhandilssáttmálar við EF; og Noreg ynskti ikki longur limaskap, men samráddist nú við EF um fríhandilssáttmála.
Tá løgtingið fyrst í sjeytiárunum skuldi taka støðu til, um Føroyar skuldu fara við Danmark inn í Evropeiska Felagsmarknaðin (EF), birtist ein tann størsta politiska rørsla, sum hevur verið í Føroyum: Fólkafylkingin móti EEC. Fylkingin - væl stuðlað av serliga Tjóðveldisflokkinum - førdi eina kampanju, ið lýsti felagsmarknaðin sum nakað stórt og fremmant, ið fór at týna Føroyar, gjørdust vit limir. Málið um føroyskan EF limaskap varð endaliga avgreitt, tá ið eitt samt løgting í 1974 gjørdi av, at Føroyar skuldu standa uttanfyri, hóast Danmark var farið inn í felagsskapin.
Í 1992 atkvøddi ein meirluti av dønum ímóti tættari ES-samarbeiði. Danska fólkið er 1 % av fólkinum í ES, og danir eiga bert ein lítlan part av atkvøðunum í ES-ráðnum og 1,7 % í ES-parlamentinum.
Sendistova Føroya í Evropasamveldinum[rætta | rætta wikitekst]
Sendistovan í Brússel starvast mest við viðurskiftum Føroya við ES. Endamálið hjá sendistovum Føroya er í høvuðsheitum, eins og hjá øðrum londum, at skapa og røkja sambond í vertslandinum og miðla kunning og sambond millum mentanarlív og aðrar samfelagsbólkar í vertslandinum.[2] Kate Sanderson er fyrsta sendikvinna Føroya í Brússel. [3]
ES-boykott ímóti Føroyum[rætta | rætta wikitekst]
28. august 2013 valdi ES at fremja boykott móti Føroyum á tann hátt, at føroysk skip við makreli og sild ikki sluppu í ES-havn ella ES-land yvirhøvur. Hetta orsakað av ósemju um hvussu stóran part av makrelkvotuni, ið Føroyar skal hava. ES metti, at Føroyar ikki fiskaði burðardygt. Føroyar stevndu ES til WTO. Hin 11. juni 2014 kunngjørdi Maria Damanaki, fiski- og vinnumálakommiserur hjá ES, at avtala um sildakvotu varð gjørd millum Føroyar og ES, og at ES nú fór at enda handilsforingunum móti Føroyum, sum hevði vart síðan 28. august 2013. Sum partur í nýggju semjuni lovaði Jacob Vestergaard, fiskimálaráðharri Føroya, at Føroyar fóru at taka aftur stevningina í WTO móti ES.[4]
Limalond[rætta | rætta wikitekst]
Evropasamveldið er vaksið sera nógv síðan Rómsáttmálin varð undirskrivaður av Vesturtýsklandi, Fraklandi, Italia, Niðurlondum, Belgia og Luksemborg í 1957. Tey seks stovnandi londini verða ofta umrødd sum tey seks ella kjarnu-Evropa.
22 onnur lond blivin innlimað í ES síðan stovnanina, hetta er hent í seks umførum (limalond, ið eisini eru við í Evru-samstarvinum, eru merkt við "€"):
- Belgia € (1958)
- Frakland € (1958)
- Týskland € (1958)
- Italia € (1958)
- Luksemborg € (1958)
- Niðurlond € (1958)
- Danmark (1973)
- Írland € (1973)
- Stóra Bretland (1973)
- Grikkaland € (1981)
- Portugal € (1986)
- Spania € (1986)
- Eysturríki € (1995)
- Finnland € (1995)
- Svøríki (1995)
- Kýpros € (2004)
- Kekkia (2004)
- Estland € (2004)
- Ungarn (2004)
- Lettland € (2004)
- Litava € (2004)
- Malta € (2004)
- Pólland (2004)
- Slovakia € (2004)
- Slovenia € (2004)
- Bulgaria (2007)
- Rumenia (2007)
- Kroatia (2013)
Friðarheiðursløn Nobels[rætta | rætta wikitekst]
ES fekk Nobel friðarheiðurslønina í 2012. Í hennara grundgevingum varð m.a. sagt, at ES í yvir seks áratíggju hevur virkað fyri friði, fólkaræði og mannarættindum í Evropa. Nevndin vísti á, at áðrenn Seinna heimsbardaga høvdu Týskland og Frakland, í eitt 70 ára skeið, verið í kríggi tríggjar ferðir. Eisini tók Nobelnevndin fram, at ES hevur slóðað fyri fólkaræði, ikki minst í Eystur- og Suðurevropa er fólkaræði styrkt, og fleiri stríð millum etniskar bólkar eru loyst á friðarligan hátt. Samanumtikið hevur ES, sambært Nobelnevndini, stabiliserað Evropa, og broytt tað frá at vera ein heimspartur, sum var merktur av kríggi, til at vera ein heimspartur, har friður valdar. “Evropeiska Samveldið hevur í 60 ár borgað fyri støðufesti, trygd og friði í Evropa síðani Seinna heimsbardaga, og hevur eisini styrkt mannarættindini í Evropa", segði Thorbjørn Jagland, formaður í Nobelnevndini, tá hann í okt. 2012 kunngjørdi, hvør fær friðarheiðurslønina 2012. [5] ES hevur í fleiri ár verið í uppskoti at fáa friðarheiðurslønina. Nobelnevndin varð samd um at lata ES heiðurslønina. [6]
Sí eisini[rætta | rætta wikitekst]
Keldur[rætta | rætta wikitekst]
- ↑ http://www.fmn.fo/listar/styttingar/stytt-3C.htm
- ↑ http://www.tinganes.fo/Default.aspx?ID=13311
- ↑ http://www.tinganes.fo/Default.aspx?ID=13314
- ↑ undercurrentnews.com, EU lifts trade sanctions against Faroes as parties agree to end herring war
- ↑ http://www.nrk.no/nyheter/nobels_fredspris/1.8355716
- ↑ http://www.aftenposten.no/nyheter/iriks/EU-far-arets-fredspris-7015227.html


text:
- Tíðindi, mentan og ítróttur
Russland er útihýst frá vetrar-OL
Orsøkin eru avdúkingarnar um umfatandi dopingnýtslu millum russisku ítróttarfólkini. Málið hevur verið kannað í fleiri ár.
Tó kunnu nøkur russisk ítróttarfólk luttaka á vetrarleikunum, men tað verður undir olympiska flagginum og í neutralum búna. Og sama, hvussu tað gongst russisku ítróttarfólkunum, so verður Russland í hagtølum fyri heiðursmerki skrásett fyri null-heiðurmerki.
Olympiska nevndin hittist á fundi í gjár, og eftir fundin komu boðini um framtíðina hjá Russlandi í OL.
Skipað doping
Í frágreiðing, seint í 2015, avdúkaði altjóða antidoping-stovnurin, Wada, skipaða og umfatandi doping í Russlandi.
Wada-stovnurin hevur avdúkað, at fleiri russisk ítróttafólk vóru dopað undir vetrarolympisku leikunum í Sotji í 2014.
Sambært frágreiðingini varð skipan ment til at býta um land-royndir frá ítróttarfólkum við reinar landroyndir uttan dopingevni.
Politikari úthýstur
Aftrat hesum er russiski ítróttaráðharrin, Vitaly Mutko, sum nú er stjóri fyri nevndini, sum skipar fyri HM í fótbólti í 2018, eisini útihýstur frá OL restina av ævi síni, tí hann hevur verið við til skipaða doping millum russisk ítróttafólk.
Altjóða sambandið fyri frælsan ítrótt, IAAF, úthýsti beinanvegin Russlandi frá øllum altjóða ítrótti, - og tað eru russarar framvegis.
Gølan breiddi seg til eisini at fevna um onnur ítróttarfólk enn bara innan frælsa ítrótt. Men kortini avgjørdi IOC ikki at koyra Russland úr summarOlympisku leikunum, sum tá vóru í Rio.
Tað elvdi til sera fløktar mannagongdir í ymsu sersambondunum fyri at avgera, hvørjir russarar skuldu góðkennast, og hvørjir ikki skuldu góðkennast, skrivar Ritzau.
Duman í øðini
Boðini frá Altjóða olympisku nevndini fullu ikki í góða jørð í russisku dumuni. Vara-framsøgumaðurin hjá russisku dumuni, Igor Lebedev, segði ígjárkvøldið, at útihýsingin er niðurgerðing av Russlandi, og at besti útvegur fyri Russland er at boykotta OL.
Ivan Melnikov, sum eisini er vara-framsøgufólk í dumuni sigur, at endamálið við hesum politikki at jagstra russisk ítróttarfólk hevur eittans endamál, - at niðurgerða Russland og russiska fólkið. Hann mælir til, at russisk ítróttarfólk heldur ikki luttaka undir neutralum flaggi.
Russiski forsetin, Vladimir Putin, tekur støðu í málinum seinni í dag.
Velja sjálv
Fleiri russiski ítróttarleiðarar eru tó ikki samdir við politikarum í dumuni.
- Eg haldi, at okkara ítróttarfólk skulu sjálv gera um, um tey taka av møguleikanum at luttaka, segði Jelena Vælbe, leiðari fyri russiska skí-sambandinum.
Vetrarleikirnir í PyeongChang byrja 9. februar og vara í góðar tvær vikur.
Sí eisini


text:
Orð: Lelia N. Morris
Lag: Mrs. C.H. Morris
Týtt: Victor Danielsen
Upprunaheiti: God’s promise is true
1. Gud hevur elskað heimin so
og gav sín eina Son,
at hvør tann sál, sum trýr á hann,
lív ævigt eigur hon.
Niðurlag: Tað er satt, áh, ja, tað er satt,
Guds trúfasta lyfti er satt!
Tí eg havi trúð tí og roynt tað,
og eg veit, Guds lyfti er satt.
2. Eg bundin var av syndini,
og ræðslan helt mær fast,
men hetta lyfti náddi mær,
og hvør ein leinkja brast.
3. Eg visti, orðið hvør og ein
var meint við meg, júst meg;
eg trúði honum á hans orð,
og ævigt lív fekk eg.
4. Tøkk fyri lívið, tú mær gavst,
nú fyllir hjarta mítt;
eg syngja skal títt prís, inntil
eg síggi andlit títt.


text:
Havnar Sjónleikarfelag fyllir 100 í ár, og hetta verður hátíðarhildið, við einari rimmar sýning. Burturúr stóru rúgvuni av leikum, sum hava verið framførdir í Sjónleikarhúsinum hesi 100 árini, hava vit valt at seta upp leikin “Jørundur Hundadagakongur” eftir íslendska Jónas Arnasson. Søgan um ævintýraferð Jørundar til Íslands, har hann gjørdist kongur í landinum, hundadagarnar í 1809. Leikurin varð sýndur í 1972 -73, og var tá sera væl vitjaður. Sangirnir úr leikinum vóru at hoyra hvønn sunnudag í kvøðuljómunum, og spyrt tú onkran omanfyri
tey 50, so minnast tey uttan iva nógvar senur úr leikinum, og duga heilt vist at syngja við í eyðkennis sanginum “Aridu ariduradey”
Og hetta verður sanniliga ein jubileumsframførsla í orðsins rætta týdningi. Salurin í Sjónleikarhúsinum er umskapaður, soleiðis at áskoðararnir fyrst sita til háborðs á versthúsi í London, og síðani fara við sjógarpunum umborð á skip Jørundar, og sigla til Íslands. Í Íslandi verður fátæka almúgan illa viðfarin av ríkmonnum og embætismonnum. Jørundur setir sær fyri at broyta ússaligu koruni, sum íslendska fólkið livir undir, hann bjóðar embætismonnunum av, og útnevnir seg sjálvan til kong. Hvussu leikur fer, ja tað fáa tit at síggja, tá eini 40 fólk - sjónleikarar, sangarar, tónleikarar og dansarar trína á pallin, og siga søguna um hetta ævintýrakenda tíðarbilið í søgu Jørundar.
Leikurin er skemtiligur, spennandi, festligur og litríkur, samstundis sum tær hugtakandi og rørandi løturnar, geva leikinum ein serstakan dám.
Ein so stór uppgáva sum hendan krevur gott fólk – og tað hava vit sanniliga fingið. Vit hava sett saman eitt toymi av dugnaligum og royndum listafólki:
Leikstjóri er Ria Tórgarð. Ria er drivin leikstjóri og hevur fyrr sett leikir upp, sum minna um hendan. Hon dugir júst hetta, at pallseta stóran leik við nógvum fólkum, og at samansjóða allar listagreinirnar, sum eru í einum leiki av hesum slag. Ria hevur eisini broytt og umskrivað uppruna leikritið, so tað er meira hóskandi til eina leikuppsetan í 2018.
Sjáldsama flotti pallurin, sum Hjálmar Dam hevur sniðgivið og framleitt saman við
handverkarum, er ein uppliving í sær sjálvum. Serstøku búnarnar til sjómenn og kapteynar, hermenn og guvernørar, fátøk og múgvandi fólk, lættlivandi kvinnur og føgur sprund, hevur Anna Sofía Egilstrøð tilevnað, saman við einum toymi av seymikonum.
Sigrið Sivertsen hevur arrangerað tónleikin og staðið fyri sangvenjingunum.
Koreograferað og skipað fyri dansivenjingum hevur Elsa Maria Bærentsen.
Ljóssniðgevi er Turpin N Djurhuus.
Orkestrið er mannað av tónleikarunum Bartal Augustinussen, Per I. Højgaard Petersen og Karl Andrias Stórá
Og so eru vit sera fegin um, at tað hevur eydnast okkum at fáa ein so flottan bólk av leikarum, óroyndum og royndum, ungum og tilkomnum.
Høvuðsleikarar eru:
Jørundur Hundadagakongur: Torkil B Tórgarð
Charlie: Magni Joensen
Laddie: Petur Meinhard E Andersen
Studiosus: Rógvi B Dam
Kaptein Jones: Elias Magnussen
Trampe Guvernørur: Tóri í Hoyvík
Gentan Ragnhildur: Edith Dahl Jacobsen
- Havnar Sjónleikarfelag


text:
5. december 2017
2. december 2017
Jólahald 10/12
Jólahald verður sunnudagin 10. des. kl.14.00
Kakao og bollar
Ponyríðing
Jólamaður vitjar
Lusia gongd við rossum
Jólatræ
Alt ókeypis
Børn ið vilja við til lusiagongd við rossum, møtast
Kakao og bollar
Ponyríðing
Jólamaður vitjar
Lusia gongd við rossum
Jólatræ
Alt ókeypis
Børn ið vilja við til lusiagongd við rossum, møtast
leygardagin 9 des. kl. 15.00 í ríðihølluni hjá
Føroya Ríðingarfelag, har vit royna okkum.
Foreldur eru vælkomin at leiða tey smærri børnini
Foreldur eru vælkomin at leiða tey smærri børnini
Øll eru vælkomin
Nærri kunning á 292040
Nærri kunning á 292040
19. november 2017
Gongulagskapping fyri øll rossasløg
Fyrsta vetrarkappingin hjá reiðfólkunum var leygardagin, í Reiðhøllini hjá Føroya Ríðingarfelag.
Talan var um helst fyrstu gongulagskapping í Føroyum, har øll rossasløg fingu loyvið at luttaka.
Um 25 ross vóru við og hetta vóru fyrireikararnir vøl nøgdir við. Eisini var hugaligt at síggja ymisk rossasløg kappast, sjálvt um tað sjálvsagt í summum førum kann vera ringt at døma.
Kappast var eftir Cup skipani, t.v.s. at tvey og tvey dystaðust í einstøku gonguløgunum, har dómarinir so valdi tann við frægasta gongulagnum at koma víðari, til tað at enda bara var ein vinnari eftir.
Vinnnarir vóru hesir, Fet: Elisabeth Niclasen og Litbrá, Trav: Kristfríð D. Jacobsen og Bonita, Tølt: Óluva á Lofti og Vígdis og Lop: Bertha Maria Nordendal og Krapi.
6. september 2017
Svenning Reinert heiðraður við Gullnálini hjá ÍSF
Á heystkappríðingini hjá Føroya Ríðingarfelag leygardagin, var 81 ára gamli Svenning Reinert heiðraður við gullnálini hjá ÍSF. Tað var forsetin í ÍSF, Elin H. Joensen, ið handaði Svenning Reinert nálina og skreytblað. Brandur í Dali, formaður í Føroya Ríðingarfelag handaði eisini Svenning Reinert gávu frá felagnum og takkaði honum fyri øll árini hann hevur kappast.
Svenning Reinert helt eisini stutta røðu, har hann takkaði eldsálinum í Føroya Ríðingarfelag, fyri at tey hava gjørt tað møguligt at kappast øll hesi árini. Svenning Reinert legði dent á stóra munin frá kappast var á landsvegi á Velbastaðvegnum, til nú har dystast verður á breytini við Marknagil.
Samstundis takkaði Svenning Reinert eisini fyri Gullnálina hjá ÍSF. Svenning Reinert segði at fyri hann, var hetta ein stórur heiður, sum hann var ómetaliga takksamur fyri.
4. september 2017
Svanna tók øll á bóli og vann FM
Hóast tað var ein ávísur spenningur, undan kappingina leygardagin, mundi tey flestu helst vænta, at tað fór at vera fleirfaldi føroyameistarin Fúsi ið fór at standa eftir við FM heitinum.
Fúsi hevði trý stig fleiri enn Svanna úr Havn, hetta merkti at tað ikki var nokk hjá Svannu at vinna, har skuldi vera minst eitt annað ross millum hana og Fúsa.
Svanna og Hans Pauli Poulsen gjørdi eisini sína skyldu, tey vóru í næstseinasta riðlinum og vunnu trygt á Óðin við Sórun Poulsen á baki. Tíðin hjá Svannu var 34,0. Fúsi við Beintu G. Davidsen á baki høvdu tó allar møguleikar, tá tey skulda ríða móti Freyr og Bryndis Hjartardóttir.
Tað gjørdist tó ikki nøkur løtt uppgáva hjá Fúsa, rossini fylgdist fyrstu 250 metrarnar, men frá har av fóru Freyr og Bryndis Hjartardóttir so líðandi undan Fúsa, sum hesar seinast metrarnar, tapti bæði riðil, kapping og FM heitið. Tíðin hjá Freyr var 34,3 og Fúsi fekk 34,5.
Sostatt vann Svanna FM heitið í Tvíspor vaksin 2017. Sama stigatal sum Fúsi, men tá er tað tann sum er fremst á Heystkappríðingini sum vinnur FM
Vinnarir í hinum bólkunum vóru, Skeið Gylling og Regin Johannesen, Trav Fenja og Hallur Hansen, Tvíspor ung, Spirit og Randarsól Heinesen, Tvíspor Vaksin ll flokkur, Tittan og Geir Wardum
Øll úrslit síggjast á leinkju niðanfyri
ÚRSLIT !!
1. september 2017
Svenning Reinert takkar fyri seg
Í morgin leygardagin kl 14 verður árliga heystkappríðingin hjá Føroya Ríðingarfelag.
Tað sum helst er serligt við hesari kappingini, er at sjálv ímyndin av føroyskari kappríðing, Svenning Reinert, úr Norðadali hevur boða felagnum frá at hetta verður hansara seinasta kapping.
Svenning Reinert sum er 81 ára gamal, hevur riðið kapp í samfull 68 ár. Hetta er fyri vist eitt met, sum ongantíð verður tikið. Tá Svenning reið kapp fyrstu ferð, var fálkatalið í havnini gott 5000 og føroyska fíggjarlógin áljóðandi 5 milliónir krónur.
So nógv vatn er runnið í ánni, síðani hesin úrmælingurin í 1949, saðlaði hestin Ørvarodd á breytini úti á Velbastaðvegnum. Flestu reiðfólk minnast helst hestin Grana og seinasti mongu árini hevur tað verið ryssan Brynja, ið hevur borið norðadalsmannin á kappingarbreytinum.
Svenning Reinert sigur sjálvur, at nú Brynja ikki orkar longur, so hevur hann valt at takka fyri seg, Hesa seinastu kappingina ríður Svenning Reinert á Tyru, hjá Onnu Magnussen.
Vit í Føroya Ríðingarfelag vilja eisini takka Svenning Reinert, fyri hansara treysti øll hesi árini,
Annars eru 23 ross við á heystkappríðingni, deild soleiðis at 4 kappast í Skeið á 100 mtr. 5 í Trav á 250 mtr, 6 í Tvíspor ung, eisini á 250 mtr. og so eru 8 ross í Tvíspor vaksin deild í tveir bólkar.
Hugaligt er serliga at síggja at 6 ross eru í Tvíspor ung, hetta er stórur vøkstur og ber boð um góðar tíðir fyrr kappríðing.
Spenningur er kanska serliga um FM heitið í Tvíspor vaksin - Her dystast Svanna, hjá Hans Paula Poulsen og Fúsi, hjá Zacharias R. Jacobsen um FM heitið. Fúsi eigur munin við 24 stigum, meðan Svanna hevur 21 stig, so helst man Fúsi vera favorittur at varðveita sítt FM heitið.
Øll rossini kunna síggjast á leinkjuni niðanfyri her
Paring til Heystkappríðing 2017
24. august 2017
16. august 2017
Elin og Hølkvir nr 7 í heiminum
Enn einaferð hava Elin V. Tindskarð og hesturin Hølkvir prógva at har eru veruligir knotur í teimum. Seinasta ár vóru tey millimetrar frá at vinna heiðursmerkið við NM fyri íslandsross, so vónirinar vóru ikki heilt ongar, tá tey nú skuldi luttaka til HM í Hollandi.
Tey bæði livdi eisini væl og virðiliga upp til vónirnar og høvdu hægsta karakter við inn í B finaluna, í greinini T2, har eitt ross kemur víðari í A finaluna.
Tað var eisini tætt við, men kappingin við fyrrverandi heimsmeistaran Vignir Jónasson gjørdist akkurát óv hørð fyri Elin V. Tindskarð og Hølkvir, sostatt komu tey ikki í finaluna, men máttu taka til takkar við einum samlaðum 7 plássið. Nevnast kann at Vignir Jónasson gjørdist nummar 4 í A finaluni, ið var vunnin av Jóhannu Tryggvason úr Týsklandi.
Tá vónbrotið um ikki at koma í A finaluna er sjunkað, stendur tó eftir at úrslitið hjá Elini V. Tindskarð og Hølkvir er framúr gott. At føroysk reiðfólk kunna kappast við heimselituna, er nakað sum arbeitt hevur verið fram ímóti í nógv ár. Elin V. Tindskarð sigur seg eisini vera sera nøgda við úrslitið hjá sær og Hølkvir.
Elin V. Tindskarð umboðar Føroyskt Íslandsrossafelag og Føroyar við HM. Elin V. Tindskarð býr annars í Hirtshals, har hon saman við familjuni hevur ein garð við sera góðum umstøðum at íðka sín ítrótt.
27. juli 2017
Skrúðgonga
Ólavsøkan er aftur fyri framman !
Føroya Ríðingarfelag byrjaði við siðbundni skrúðgonguni á sinni og eiga enn tann dag í dag heiðurspláss í skrúðgonguni.
Hetta krevur tó eisini nakað av okkum sjálvum, um vit vilja hava virðing frá øðrum muga vit eisini virða onnur, heitt verður tí á fólk at lata seg í hvíta skjúrtu og svart slips til skrúðgonguna, nevndin heitir á reiðfólkini at nýta hjálm ! - Eisini er umráðandi at hava væl vand ross so einki óhapp hendir.
Skrúðgongan er Ólavsøkuaftan kl. 14, møtt verður kl 13:30 við komunuskúlagarðin. Góða Ólavsøku !!
P.s. Um onkur manglar slips við FR búmerkinum ber til at ringja tlf. 236699 (Hallur)
Stórur spenningur undan ólavsøkukappríðingini
Tað man helst vera nógv ár síðani, so stórur spenningur hevur verið undan kappríðing á ólavsøku.
Tey kønu meta at tað eru heili fýra ross, ið hava møguleika at vinna Tvíspor l flokk. Kappingin í ár hevur verið so jøvn at fleirfaldi føroyameistarin Fúsi úr Leynum, hesuferð má taka til takkar við at vera koyrdir í næstseinasta riðilin.
Har skal hann dystast móti tí unga hestinum Marengo. Zacharias R. Jacobsen ríður á Fúsa og Sólrun H. Poulsen á Marengo. Seinasti riðilin í ár, er millum Freyr við Bryndis Hjartardóttir á baki og Svannu við Hans Paula Poulsen á baki. Øll hesi fýra rossini vera mett at hava møguleika at vinna. Tað verður í øllum førum spennandi at síggja hesa kapping.
26 ross eru við í kappingini, hetta er nakað færri enn í fjør, men av tí at Tøltgreinin ikki er við longur, er luttøkan á einari góðari leið. Brandur í Dali, formaður í Føroya Ríðingarfelag, fegnast serliga um at luttøkan millum tey ungu er vaksandi. Felagið hevur seinastu árini gjørt eitt miðvíst arbeiði at fáa fleiri ung at ríða.
Leinkja til paringar er niðanfyri. Kappríðingin er ólavsøkudag kl 15
PARING TIL ÓLAVSØKU SÆST HER !!
23. juli 2017
Zacharias ber Merkið oman á Vaglið
Fyri tey flestu byrjar ólavsøkan tá hornblástur og rossagneggj nærkast Vaglinum og riðilin av ítróttarfólkum finna sær pláss á tinghúsvøllinum, at lurta eftir røðu og sangi. Í ár verður tað sjálvur ÍSF forsetin Elin Heðinsdóttir Joensen ið setur ólavsøkuna.
Ólavsøkuskrúðgongan er gamal siður, reiðfólk tóku stig til skrúðgonuna longu í 1942. Saman við hornblásarum frá frelsurnarherinum byrjaði skrúðgongan niðri í Bø, uttanfyri hjá bakarinum í Hornið og umvegis Tróndargøtu endaði hon sum í dag á Vaglinum.
Teir ið løgdu ráð fyri hesari skrúðgonguni vóru Kjartan Mohr, Edvard Samuelsen og Gustav Reinert. Á odda fyri gonguni var annar kendur havnarmaður Vilhelm Tórsheim, eisini kallaður keisarin.
Skrúðgongan eyðnaðist so væl at tað gjørdist afturvendandi tiltak, fyrstu árini vóru tað bert reiðfólk, men so líðandi komu róðrarfólk og onnur ítróttarfólk eisini við. Seinasta er, at nú eru býráðspolitikkarar úr havn eisini komnir uppí part hesa hátíðarløtu.
Enn sum áður eru reiðfólk og hornblástur. tó sjálv ímyndin av skrúðgonguni. Ólavsøkan hevði helst verið munandi minni hátíðarlig, um ikki reiðfólk tóku sær stundir at vera við til skrúðgonguna. Frá fyrsta degi, í 1942 hevur búnin hjá reiðfólkunum verið tann sami, hvít skjúrta og svart slips.
Í ár verður tað leyningurin Zacharias R. Jacobsen ið ber Merkið og gongur á odda fyri skrúðgonguni. Zacharias R. Jacobsen er fleirfaldur føroyameistari í tvíspor í kappríðing.
Annars var tað sum flestum kunnugt í nógv ár Sverri Trónd, ið bar Merkið vegna Føroya Ríðingarfelag. Men tá hann legði frá sær, valdi nevndin í Føroya Ríðingarfelag, at royna ein leist. har føroyameistarin í tvíspor, árið frammanundan far hendan heiður. Um føroyameistarin ber seg undan, er tað nevndin í felagnum ið velur fólk at vera flaggberi.
Annars kann nevnast at í nógv ár vóru tvær skrúðgongur við rossum á ólavsøku. Fyrr var eisini skrúðgonga til ríðibreytina ólavsøkudag. Tá gekk skrúðgongan frá vaglinum til ríðibreytina. Fyrstu árini á Velbastaðvegnum, men frá 1971 niðan á breytina við marknagil.
21. juli 2017
11. juli 2017
Smærri broytingar á ólavsøku
Tá ríðast skal kapp á ólavsøku í ár, er avgjørt at gera nakrar smærri broytingar, hetta í eini roynd at gera kappingina betri, bæði fyri reiðfólk og áskoðarar.
27. juni 2017
19. juni 2017
Fúsi vann Tvíspor og Gylling nýtt met í Skeið
Tað sá einki út hjá reiðfólkunum áðrenn vikuskiftið, vegna nógva avfallið í vikuni var Leynavatn so stórt, at tað ikki vóru líkindir at ríða kapp á sandinum. men sum leygardagurin leið, var greitt at vatnið var minkað so frægt, at tað var nóg mikið at útseta kappingina ein tíma.
16. juni 2017
28 ross kappast við Leynavatn
So er Leynavatn aftur fyri framman, felagstururin við nógvum rossum er á veg norður til Leynavatn og húsvognar og tjøld standa klár við vatnið og bíða eftir reiðfólkunum.
9. juni 2017
8. juni 2017
Lutaseðlar á Djóradøgum
Í gjárkvøldið var trekt lut millum tey mongu vitjandi á Djóradøgum, um tveir vinningar.
Vinnaratølini vóru hesi:
Krov - nr. 687
Gás - nr. 628
Tey ið hava hesar seðlar vera biðin at ringja tlf. 511618.
Vinnaratølini vóru hesi:
Krov - nr. 687
Gás - nr. 628
Tey ið hava hesar seðlar vera biðin at ringja tlf. 511618.
29. maj 2017
Væleyðnaðir Djóradagar
Farna vikuskiftið var Havnardalur karmur um árligu Djóradagarnar hjá Føroya Ríðingarfelag.
Aftur í ár var tiltakið sera væl vitja, mett verður at áleið 5500 fólk hava verið á økinum teir báðar dagarnar tiltakið var.
Lagt út av Føroya Ríðingarfelag Tórshavn 2 viðmerkingar
24. maj 2017
Føroya størsta familjutiltak á skrá nú vikuskiftið
Fólkini ið vara av Føroya Ríðingarfelag hava seinastu nógvu vikurnar, arbeitt av øllum alvi at skipa fyri Djóradøgum 2017. Tiltakið verður í Havnardali, komandi vikuskiftið, báðar dagar kl 14 til 18.
22. maj 2017
21. maj 2017
Reiðfólkini somu leiðslu komandi ár
ÍSF húsið í Gundadali var í gjár karmur um aðafundin hjá Ríðisamband Føroya. Nevndin var øll afturvald og roknskapur og formansfrágreiðing var góðkend uttan viðmerkingar.
Tað eru trý limafeløg í hesum miðalstóra sersambandinum, ið sum navnið sigur skal skipa fyri ítrótti hjá reiðfólkum. Áleið 700 limir eru í hesum trimum feløgunum og er nevndin í Ríðisambandinum nøgd við hetta. Eitt sum nevndin ætlar sær at arbeiða við, er at skipa fyri flutningi av rossum millum kappingarøkini, hetta tykist serliga at vera ein forðing hjá teimum ungu ið kappast.
Ætlanin er eisini at senda fólk til HM í gonguløgum í Hollandi í summar. Føroyar hava fólk ið kunna kappast á hægsta altjóða stigi, men av tí at tað er sera kostnaðarmikið at flyta ross uttanlanda til kappingar, so verður tað helst ein avmarkaður hópur ið fer til Hollands at dystast hesuferð.
10. maj 2017
Saðilin - Hesaferð Nina Brockie
Frámerkir: Saðilin
2. maj 2017
Ein kappi fyllir runt
I dag 2 mai rundar ein av fremsti og kendasti reiðmonnum tey sjeyti. Talan er um Hans Paula Poulsen úr Havn, Hans Pauli hevur riðið kapp í nógv ár, hóast hann kanska ikki byrjaði heilt so tíðliga á árum, sum nógv onnur, so er hann helst millum tey sum eiga mest kappingar á baki, at hann er milllum tey sum eiga mest heiðursmerkir, er so einki at fara skeivur av.
Frámerkir: Greinar
8. april 2017
Djóradagar seinasta vikuskiftið í Mai
Abonner på: Indlæg (Atom)


text:
Leingi væntaða útbyggingin av bygninginum hjá Kringvarpi Føroya er komið eitt stórt fet nærri, tí í dag varð hakin hjá Bjørn Kalsø, landsstýrismanni, settur í svørðin aftanfyri kringvarpshúsini.
Síðan Útvarp Føroya og Sjónvarp Føroya vóru løgd saman í januar 2005, hevur tørvur verið á útbygging í Sortudíki, har samanlagdi stovnurin húsast í dag. Og nú verður so loksins farið undir at byggja út.
Hesin fyrsti parturin av útbyggingini fevnir um ein framleiðslubygning og ein tøknibygning. Sáttmáli er gjørdur við smápartafelagið ÁTS í Kaldbak, sum skal gera arbeiðið.
Tað er sølan av bygningunum í M. A. Winthersgøtu, sum Sjónvarpið átti og seldi, eftir at alt virksemið varð flutt niðan í Sortudíki, ið fíggjar útbyggingina.
Fyrrapartin varð skipað fyri hátíðarløtu í Sortudíki í sambandi við, at Bjørn Kalsø setti hakan í. Eins og Rúni Heinesen, formaður í kringvarpsstýrinum, og Arne Debes Madsen, verkætlanarleiðari á Landsverki, sum bjóðaði vælkomin, segði landsstýrismaðurin seg fegnast um, at útbyggingin nú fer í gongd.
Eftir ætlan skal hetta arbeiðið vera liðugt í august næsta ár.
Her er nakrar myndir frá hátíðarløtuni, sum fór fram um 11-tíðina fyrrapartin.


text:
Allir fiskidagar kunnu brúkast
Politikkur27-10-2017 - 10:00 - Jóanis Albert Nielsen
Í grein í netútgávuni hjá Norðlýsinum sunnudagin vil Óli M. Lassen, reiðari, vera við, at útróðrarmenn fara at missa fiskidagar, um heildarkvotan er uppi, áðrenn skipini, sum eru í fiskidagaskipan, hava brúkt sínar dagar.
Men tað er ikki rætt. Fiskivinnunýskipanin hevur ikki við sær, at kvotuloftið fyri hvørt einstakt fiskaslag kann skerja longu ásettar fiskidagar.
Tað hevur fiskimálaráðharrin fleiri ferðir sligið fast, og tað hevði hann helst eisini viljað upplýst enn einaferð, um hann var spurdur, áðrenn øvugti boðskapurin bara varð varpaður út í grein.
Óli Lassen skrivar millum annað soleiðis:
”Lógaruppskotið leggur upp til at toskur og hýsa verða kvoterað í eina felagskvotu fyri allar tríggjar bólkarnar, meðan fiskiskapurin verður skipaður við fiskidøgum. Tað framgongur ikki hví henda loysnin er vald og eingi dømir eru um, hvør rættarstøðan hjá einstøku feløgunum er í nýggju skipanini.
Hetta vil viðføra, at útróðrarbátar, sum orsaka av vánaligum veðri ella vánaligum húkafiskiskapi tíðliga á áðrinum ella tí at teir fiska við snellu við Ísland um summarið, standa við ongum rættindum tá heystróðurn annars skuldi byrja, tí bólkur 4 T hevur fiskað felagskvotuna av toski og hýsu hjá øllum bólkinum.
So sjálvt um útróðrarbátar hava nógvar fiskidagar tøkar, kann henda at teir ikki sleppa til útróður tí toska- og hýsukvotan er uppi.”
Men hetta er ikki satt.
Í tann mun fiskiskapurin eftir einari heildarkvotu er skipaður bæði við kvotum og fiskidøgum, so verður undir ongum umstøðum skorið av tillutaðu fiskidøgunum, hóast kvotan er fiskað upp, áðrenn bátarnir hava brúkt sínar fiskidagar.
Skuldi tað hent, so verður fiskað meira enn ásett í heildarkvotuni, til fiskidagarnir eru uppi ella árið úti.
Tað er heldur ikki so, at ”revsingin” so bara fellur árið eftir í staðin, soleiðis at færri fiskidagar verða útlutaðir tá, tí kvotuloftið varð sprongt árið fyri.
Fiskiskapurin verður nevniliga skipaður í umsitingarætlanum fyri longri tíðarskeið í senn, og ásetingarnar av kvotum og fiskidøgum taka støði í stovnsmetingum og ikki í faktiska fiskiskapinum árið fyri.
Øll greinin hjá Óla M. Lassen kann lesast her:
http://nordlysid.fo/medan+oluva+er+i+new+york+tekur+hogni+grundarlagid+undir+utrodrinum.html
Ingolf S. Olsen
Tjóðveldi


text:
HVØRJI TÍÐINDI ERU TEY RØTTU?
HVØRJI TÍÐINDI ERU TEY RØTTU?
Eru tíðindini sonn, sum Poul Michelsen ber, um ein fríhandilssáttmála við Eurasiatisku Búskaparsamgonguna. Ella er hetta bara politiskt gass?
Útvarp og sjónvarp bóru herfyri tíðindi frá landstýrimanninum í Uttanríkismálum um, at londini í sonevndu Eurasiatisku Búskaparsamgonguni, sum eru í handilsfelagsskapi, høvdu samtykt, at gera fríhandilsavtalu við Føroyar.
Tað stóð rimmar fast, at avtalan skuldi undirskrivast í august i ár.
GJØGNUMBROT
Landstýrismaðurin segði frá, at hetta var onki minni enn eitt gjøgnumbrot, at avtalan nú var komin í hús, skiltist.
Vit her heima spurdu okkum sjálvi, hvat slag av avtalu er hetta? Fríhandil við komunistalond, hvat merkir so tað? Hvørjar bindingar eru við felagskapin o.s.f.
Formaðurin í Uttanlandsnevndini, Anita á Fríðriksmørk, prísaði eisini í tiðindasending í Svf avtaluna og sonevnda gjøgnumbrotið.
STÓR UNDRAN
Tíðindini elvdu eisini til undran uttanlands.
Millum annað setti javnaðarmaðurin Nick Hækkerup á Fólkatingið alt fyri eitt fyrispurning til danska uttanrikisministaran, Anders Samuelsen, um trygdarspurningin millum eystur og vestur.
MEMORANDUM OF UNDERSTANDING
Nú tíð eftir gongur tosið í Føroyum um, at tíðindini alla tíðina hava verið skeiv.
Talan hevur ongantíð verið um at undirskriva nakra fríhandilsavtalu í august, men harafturímóti eitt sokallað “Memorandum of Understanding”, sum er, at embætisfólk tosa saman um handilsviðurskifti, men ongin handilsavtala skal undirskrivast.
Hetta er tað, vit meinigu hava at halda okkum til, um sonevndu fríhandilsavtaluna við Rusland, Armenia, Hvítarussland, Kazakhstan og Kyrgyzstan.
HVAT ER RÆTT?
Gott hevði tí verið, um onkur lyftir lokið av, og gevur okkum røttu tíðindini um møguligu handilsavtaluna við Rusland og hini londini.
Mong við mær spyrja tí eftir, hvat er upp ella niður í hesum máli.
Eru tíðindini frá Landstýrinum og Kvf tey røttu, ella er nakað um leysasøgurnar?
EDMUND JOENSEN
Løgtingsmaður fyri Sambandsflokkin


text:
Navnframi amerikanski country tónleikarin og sangskrivarin Marty Stuart, íslendski Johnny Cash tulkarin , og okkara egni Hallur Joensen levera tónleikin á Country kvøldinum í Høllini á Hálsi.
Marty Stuart gjørdist av álvara kendur í áttatiárum sum partur av bólkinum hjá Johnny Cash. Sum solistur hevur hann havt hitt sum The Whiskey Ain’t Workin’, This One’s Gonna Hurt You , Tempted, Hillbilly Rock, Western Girls og Arlene. Marty Stuart hevur eisini The Marty Stuart Show, har hann fær vitjan av tónleikarum og spælir saman við teimum.
Arnar Ingi Ólafsson er longu eitt kent navn í Føroyum eftir framførsluan á Country & Bluesfestivalinum í Sørvági. Hann hevur gjørt vart við seg í heimlandinum við sínum tulkingum av Johnny Cash, og hansara rødd liggur sera tætt við røddina hjá Cash
kelda: r7.fo


text:
Víkin fagra er heitið á eini framsýning hjá Anker Mortensen, sum letur upp í Steinprenti fríggjadagin 5.mai klokkan 17-18. Hetta er Anker á pappír við nýggjum steinprentum, sum listamaðurin gjørdi á verkstaðnum saman við Magnusi V.Andersson. Eisini verða vatnlitamyndir á framsýningini og ymiskar skitsur, sum eru festar á smá pappírspetti, kaffifiltur, kvittanar o.l, sum listamaðurin hevur havt við hondina júst tá hann bar eyga við eitthvørt áhugavert ella vakurt í umhvørvinum.
Myndamálið er grundleggjandi abstrakt, men við smáum figuratiónum av húsa- og skipaskapilsum, av steinum og haga uppi í Hoyvík, har Anker Mortensen hevur búleikast nú eina tíð. Við teimum mongu smáu skitsunum verður hetta ein óvanliga opin, spontan og leitandi framsýning, men listamaðurin er eisini kendur fyri at vera óvanliga leitandi í mun til hvat vit hava verið von við innan føroyska list. Myndamálið er einfalt, miðað verður eftir at lýsa ein innara, andaligan veruleika í myndunum. Íblásturin stavar altso frá upplivingum í náttúruni av vindi og sól, av mynstrum ella fuglasangi og frá bókmentum, frá yrkingum og aðrari myndlist.
Enn sum áður er poetiska útgangspunktið til staðar í myndlistini hjá Anker Mortensen. Tað sæst eitt nú á heitinum á framsýningini, sum eisini er felagsheitið á øllum prentunum, og sum sipar til yrkingina hjá Karsteni Hoydal “Ganga nú á meg minnini/ mær goymdu oyru og eygu:/ Dalurin fagri, mín barnaheimur/ millum brattar og brúnar heygar.” Umframt abstrakt mynstur innihalda hesar myndir afturminningar til eitt sakleyst og gandað barndómsunivers uttan rationel ella realistisk mørk. Framsýningarhópurin er merktur av einum serligum samanhangi, sum bæði kemst av teirri serligu, ójøvnu og viðkvomu strikuni hjá Anker Mortensen og av mynstrum og skapum, ið ganga aftur í myndum og skitsum. Øll eru hjartans vælkomin til framsýningina.


text:
Rólant Højsted
Rólant Højsted (føddur 12. juni 1958) úr Funningi er ein føroyskur skipsførari og havnastjóri. Rólant fór til skips 14 ára gamal. Hann er útbúgvin skipsførari og hevur siglt í mong ár sum skipari í føroyska og danska handilsflotanum. Hansara dagliga yrki í dag er í Fuglafirði har hann er havnastjóri.[1]
Familja[rætta | rætta wikitekst]
Hann er sonur Elin og Fredrik Højsted úr Funningi. Hann er giftur Katrin, fødd Ejdesgaard, av Eiði, tey eiga 4 børn: Fríðrikur, Óli, Birna og Elin Nevnast kann at Jóhannes tann vísi var tipoldurabbi hansara.


text:
Konsert við Siloakórinum
mentan19-05-2018 - 23:40 - Jóanis Nielsen
Tað er mestsum vorðið siðvenja, at Siloakórið í Fuglafirði býður til konsert hesa ársins tíð, áðrenn farið verður í summarfrí.
Í ár verður heldur ikki nakað undantak.
Kórið hevur konsert í Siloa 2. hvítusunnudag, tann 21. mai kl. 19. Á skránni eru sangirnir, tey hava vant hetta seinasta árið. Hetta eru fyri tað mesta sangir, ið tónleikaliga eru í tí lættara endanum – teir flestu við undirspæli. Eisini eru fleiri solistar, ið syngja saman við kórinum.
Kórleiðari er Eyðun á Lakjuni.
Øll eru vælkomin, og aftaná konsertina verður ein drekkamuður at fáa.


text:
Tíðindaskriv
21.12.2017 - 16:42
Tíðindi > Samfelag & Politikkur > Miðlar
Kringvarpsstjórin hevur í dag gjørt av at loysa tíðindaleiðaran úr starvi hennara.
Orsøkin er illoyali atburður hennara mótvegis stjóra og stovni við at skriva ósannindi um stjóran til stýrisformannin og lata hesi ósannindi leka út, soleiðis at tað m.a. stóð at lesa í Vikuskiftissosialinum tann 24. november 2017. Stjórin metir, at tíðindaleiðaran við hesum illoyala atburði móti stovninum hevur skatt umdømið hjá stovninum og álitið á leiðsluna á ein slíkan hátt, at avgerð er tikin um at loysa hana úr starvi.
Samsvarandi almenna starvsfólkapolitikkinum og sáttmálanum við avvarðandi fakfelag fekk tíðindaleiðarin tann 30. november 2017 skriv um ætlanina at loysa hana úr starvi við eini hoyringsfreist á fjúrtan dagar.
Viðmerkingarnar í hoyringssvarinum hava ikki broytt upp á ætlanina, sum soleiðis er framd í dag. Tíðindaleiðarin er sostatt loyst úr starvi sínum við virknaði frá 1. januar 2018 við eini uppsagnartíð samsvarandi setanarbrævinum, og er hon fríttstillað í uppsagnartíðarskeiðnum.
Í næstum verður starvið sum tíðindaleiðari í Kringvarpi Føroya lýst leyst at søkja.
Tíðindaskriv frá Kringvarpi Føroya


text:
- Tíðindi, mentan og ítróttur
Samgongutingingar aftur í kvøld
Tað brýtur enn í bæði borð hjá samgonguni, nú 21. november er, og meirluti framvegis ikki er fyri politikkinum hjá samgonguni sjálvari.
Eingin boð eru komin um, at suðuroyartingmenninir hjá samgonguni hava broytt støðu og kunnu taka undir við fiskivinnunýskipanini, og samgongan er heldur ikki komin á mál við at fáa Miðflokkinum umborð at stuðla samgonguni.
Aksel V. Johannesen, løgmaður er ikki tilreiðar at gera samrøðu um politisku støðuna í løtuni, men skrivar í stuttari viðmerking soleiðis til útvarpið:
"Vit hava eitt samgongugrundarlag, sum vit halda okkum til. Vit hava eina avbjóðing um fiskivinnunýskipanina, sum vit av øllum alvi royna at mýkja í samgonguni. Vit hava eisini avtalur við aðrar partar, sum samgongan ætlar at halda.
Vit samskifta í løtuni við Miðflokkin um møguligt samstarv. Eftir ætlan fara vit á fund við Miðflokkin aftur í kvøld".
Halda gjørdar avtalur
Sunnunáttina vóru tingingar millum Jenis av Rana og Bill Justinussen úr Miðflokkinum øðrumegin og Aksel V. Johannesen og Høgna Hoydal hinumegin. Poul Michelsen var tá uttanlands, men gjørdi sunnudagin greitt, at samgongan hevur gjørt avtalur við Sjálvsstýri um bæði fíggjarlóg og pensjónsnýskipan - og at hesar avtalur ætlar hann sær at halda.
Í skrivligu boðunum frá løgmanni fyri løtu síðani váttar løgmaður, at avtalurnar "við aðrar partar", sum hann nevnir tað, ja, tær ætlar samgongan at halda.
Verður hugt at teimum átjan punktunum, sum Miðflokkurin hevur havt við sær til samgongusamráðingarnar (sí undir greinini), ber til at siga, at Miðflokkurin ikki skal rokna við at fáa grundarupphæddina í fólkapensjónini hækkaða aftur. Samgongan hevur gjørt avtalu við Sjálvstýri um nýskipan av pensjónsøkinum, og ynskið hjá Miðflokkinum um at hækka grundarupphæddina aftur gongur ímóti henni, og tí kann samgongan ikki ganga Miðflokkinum á møti og samstundis halda avtaluna við Sjálvstýri.
Eisini hevur samgongan gjørt avtalu við Sjálvstýri um fíggjarlógina. Fleiri av ynskjunum hjá Miðflokkinum krevja broytingar í uppskotinum um fíggjarlóg. M.a. um landið skal seta pengar av til innkoyringarveg báðumegin Eysturoyartunnilin.
Høgni leingir ikki fiskivinnuskipanina
Og so er tað býtisbarnið - tann so nógv umrødda fiskivinnunýskipanin, sum hevur elvt til, at Javnaðarflokkurin er farin í tvíningar. Á ynskislistanum hjá Miðflokkinum stendur, at uppskotið skal takast úr Vinnunevndini til framhaldandi viðgerð, og at annað uppskot hjá Miðflokkinum um at leingja galdandi fiskivinnuskipan í eitt ár ella tvey skal samtykkjast.
Men Aksel V. Johannesen, løgmaður kann ikki bara skrúva lokið av køkudósini. Tí hinir samgonguflokkarnir hava eisini síni hjartamál og mørk.
Viðvíkjandi ynskinum hjá Miðflokkinum um at leingja galdandi fiskivinnuskipan, ja, so varð Høgni Hoydal, spurdur um júst tað í løgtinginum í februar. Og hann lat tá ongan iva vera um, hvørja støðu hann sum landsstýrismaður á økinum hevur til tann spurningin:
"Tann heimildin, sum er í lógini í grein 7, at landsstýrismaðurin kann leingja tað við at gera reglur, tað ætli eg mær ikki at gera".
Upplegg frá Miðflokkinum til samgongusamráðingar
8. nov. 2017
Landsstýrisfólk: Miðflokkurin fær, eins og hinir samgonguflokkarnir, møguleika frá byrjan at verða við at velja landsstýrisfólk í eini nýggjari samgongu.
Nevndarsessir: Nýval verður av øllum løgtingsnevndum. Miðflokkurin hevur ynski um formanssessin í fíggjarnevndini.
Fiskivinnunýskipanin: verður tikin úr vinnunevndini til framhaldandi viðgerð og uppskotið hjá Miðflokkinum, sum liggur í vinnunevndini, at leingja verandi skipan í eitt/ tvey ár, verður samtykt.
Pensjónsnýskipanin: Miðflokkurin sleppur at seta síni fingramerki á pensjónsnýskipanina. Flokkurin ynskir m.a., at skattafría grundarupphæddin fær frið og at hendan verður hækkað til tað støðið, hon var á, áðrenn núverandi samgonga lækkaði hana.
Fosturtøkulógin: Munandi átøk mugu gerast fyri at minka um talið á fosturtøkum. Allur hugsandi stuðul, fíggjarligur, sosialur og heilsuligur, má veitast trongstøddum familjum, sum eru komin í ta støðu, at tey umhugsa fosturtøku. Stuðulin má veitast frá áðrenn barnið er føtt og so leingi foreldrini/ kvinnan hevur tørv á tí.
Bústaðartrupulleikin: Bústaðarpolitikkurin má endurskoðast, so vit skjótast fáa gjørt munagóð átøk á bústaðarmarknaðinum, til bata fyri barna- og aðrar fíggjarliga sperdar familjur. Í hesum sambandi mugu “Bústaðir” eftirmetast og endurskoðast fyri at kunna fremja ein meira virknan bústaðarpolitikk.
Búskapargrunnurin: má ikki koma framum vælferðarsamfelagið og enda sum “ein heiløg kúgv”.
Undirsjóvartunnilin: Landið setur pening av til at gera innkoyringarveg báðumegin undirsjóvartunnilin, tvs. í Runavík og í Havn.
Tunnlar norður um fjall: Samgongan fer sum skjótast undir at seta tunnilsuppskotið, sum NUMO hevur gjørt fyri kommunurnar norðan Fjall, í verk.
Byggilógin: Verandi byggilóg má lagast til føroysk viðurskifti.
Farleiðin til Hest: Farleiðstrupulleikin út í Hest má loysast.
Medicinskt Kannabis: Føroyar og føroyingar verða partur av komandi uppskotinum um royndarætlan við medisinskum kannabis, sum ætalnin er at samtykkja í Fólkatinginum áðrenn ársskiftið.
Stjórnarskipanin: Nágreinast skal, at landið byggir á kristnan grundvøll og at øll hava rætt til lív, frá gitnað til nátúrligt andlát.
Kringvarpið: Miðflokkurin ynskir, at Kringvarpsgjaldið verður tikið av.
Hjúnabandslógin: skipað verður fyri fólkaatkvøðu um gjørdu broytingarnar í hjúnabandslógini, áðrenn 1. juli í 2018.
Uppskot í Løgtinginum:
Samgongan tekur ikki undir við uppskotinum um “mismun og javnrættindi á arbeiðsmarknaðinum”.
Uppskot Miðfloksins um at framskunda byggingina í Suðurstreymi av heimi til fólk við autismu verður samtykt.
Sí eisini


text:
Grønu glaskúluna omanfyri fekk eg frá Poul Guttesen, sála, sum var pápi vinnmann mín Finn Bjørn. Glaskúlan er frá gomlum sildagarni, har glaskúlurnar gjørdu, at ovari endin á sildagarninum fleyt í vatnskorpuni. – Hyggur tú í glaskúluna, fært tú svar upp á nógvar spurningur, kundi Poul siga. Eg goymi glaskúluna sum reyða gull, og tá eg á sinni nakrar ferðir spurdi glaskúluna um ymist innan hondbólt, fekk kúlan mest sum altíð rætt. Nú fari eg fyri fyrstu ferð at spyrja glaskúluna um kappróður. Glaskúlan svarar altíð ógvuliga einfalt, men spennandi, um hon tímir at svara.
Tá eg spyrji glaskúluna um 10-mannafarsróðurin á norðoyastevnu leygardagin, gongur rúm løta, áðrenn svarið kemur. Helt, at har kom einki svar, men so hómast svarið í kúluni . – Klaksvíkingur og Ormurin fara at kappast um fyrsta plássið, har Klaksvíkingur er favoritturin. Drekin Reyði og Suðuroyingur fara at togast um triðja plássið, meðan Havnarbáturin hevur torført at fylgja við. Nú vónaði eg eitt meira beinrakið svar, men kúlan skal kanska venja seg at meta um kappróður.
Svarið um 8-mannafarsróðurin er ógvuliga stutt. – Argjabáturin vinnur róðurin, meðan Árnfirðingur og Ørvur kappast um triðja plássið. Kúlan svarar eisini skjótt um 6-mannaførini við monnum. Rádni vinnur róðurin, meðan Gongurólvur og Páll Fangi togast um annað plássið. Teir umborð á Gongurólvi eru ikki í nóg góðari venjing, og ungu menninir umborð á Páll Fanga skulu venja seg at rógva í 6-mannafari.
Nú gjørdist eg spentur til tess at vita, hvat var frætta úr glaskúluni um barnaróðrarnar. Har kom heilt skjótt svar. Firvaldur við gentum vinnur greitt genturóðurin, meðan glaskúlan dró leingi á at koma við nøvnum á dreingjabátunum. Eg síggi nøvn sum Falk, Ternuna og Ingibjørg, og har hómast onkur bátur úr Suðuroy. Einki greitt svar.
Tá, eg spurdi glaskúluna um 5-mannaførini við kvinnum, gekk long tíð, áðrenn svarið kom, men so kom svarið.- Jallurin vinnur á norðoyastevnu í harðari kapping við Erlu Kongsdóttir og Sílið. Greitt svar, má sigast. Eisini gekk long tíð, til svarið kom um dreingjaróðurin, og her nevnir glaskúlan fýra bátar. Jallin, Sílið, Drekan og Royndina Fríðu. Hon peikar serliga á Jallin og Sílið, sum eru klárastu nøvnini í glaskúluni.
Skjótasta svarið úr glaskúluni kom, tá eg spurdi um 6-mannaførini við kvinnum. Beinanvegin stóð har klárt bjart gult navn. Sølmundur. Kámastu nøvnini í glaskúluni eru 5-mannaførini við gentum. Har síggjast bara fýra nøvn langt inni í kúlini. Nøvnini eru Tambar, Falkur, og meira kámt Blikur og Drekin. Einki endaliga greitt svar.
Spennandi at vita, um glaskúlan fær rætt, ella hon ikki hevur so stóran áhuga í kappróðri. Lívst so spyrt. (Vagnur)